Nikolić: Očekujem sportsku borbu sa Zvezdom! : Nadlanu.com\nNikolić: Očekujem sportsku borbu sa Zvezdom!\n"Imam pozitivnu dilemu, ne ko su startnih 11, već ko će biti među 18 igrača. To je dobra dilema, kad niko ne zaslužuje da bude van 18, a neko mora biti. Igrači su svojim odnosom prema treningu zaslužili da me stave na muke i ljudski je teško da nekog stavim van protokola", rekao je Nikolić novinarima na Teleoptiku.\nPrvu utakmicu prolećnog dela šampionata Partizan igra u subotu od 13.30 na gostovanju protiv Novog Pazara. Jesenji deo šampionata crno-beli su završili na prvom mestu sa 33 boda, bodom više od Crvene zvezde.\n"Pripremamo se za prvo kolo protiv Novog Pazara, da vidimo šta smo uradili na pripremama. Jedva čekamo tu utakmicu, nije moglo teže, ali nije nikakav ni bauk. Fudbal se igra u različitim ambijentima i uslovima, a na redu je da se sav trud i rad na pripremama naplati. Učinićemo sve da igramo dobro od početka prvenstva, da imamo ozbiljnost i čvrstinu i da beležimo dobre rezultate", rekao je Nikolić.\nOn je dodao da bi bilo "van pameti" i da neće dozvoliti da ekipa sa većom energijom, koncentracijom i disciplinom igra u pripremnim nego u takmičarskim utakmicama.\n"Sada nam treba tenzija, sada treba da damo sve najbolje. Novi Pazar je dobar protivnik, u samom vrhu domaćeg prvenstva. Ima dobar, iskusan tim, što nije imao dugo godina, igra na domaćem terenu, s novim trenerom. Sve su to njihovi plusevi pred početak utakmice, ali mi svakog protivnika poštujemo, ali to ne znači da ćemo se plašiti bilo koga. Verujemo u sebe i znako kako da dođemo do cilja", rekao je Nikolić.\nOn je dodao da zna prvu postavu za taj meč, ali da je rano da ga saopšti. Upitan da li ga je neko od njegovih fudbalera iznenadio, rekao je da radi s dobrom grupom ljudi, ali i da se slika o nekima promenila na bolje.\nNikolić je nedavno izjavio da se stvara atmosfera da neko drugi mora biti prvak, a ne Partizan, a danas je to dodatno objasnio.\n"Takva atmosfera se stvara već dugo godina, pa ništa nije bilo. Neka bude tako i ove godine. U tom kontekstu sam to rekao. Mnogo poštujem Zvezdu i kolegu (Slavišu) Stojanovića i, pre svega, igrački kadar. Očekuje nas neizvesna i teška sportska borba", rekao je on.\n"Zahvaljujem svima koji 'pucaju' po nama. Nisam rekao da je to Zvezda, ko god plasira takvu vrstu informacija radi moj posao i olakšava mi jer radi na motivaciji igrača, pa ja ne moram da se bavim time. Izuzetno poštujem sve protivnike i Novi Pazar i Radnički... I Crvenu zvezdu, koja nam je najveći rival i samo bod od nas, a oni koji nas ne respektuju - to bolje za nas", dodao je trener crno-belih.\nPrvu utakmicu na stadionu u Humskoj, otkako su postavljene crno-bele stolice, Partizan će igrati 1. marta protiv Radničkog iz Niša, a Nikolić je rekao da se nada da će stadion biti pun.\n"I to se čekalo dugo, super je što će stolice biti u bojama koje su logične. Nadam se da neću videti nijednu stolicu. Možda će sve zavisiti i od igre i rezultata u Novom Pazaru. Nek nas prati onoliko navijača koliko zaslužimo. Nikada nisam tražio blanko podršku", rekao je Nikolić.\nfk crvena zvezdafk partizanfudbalmarko nikolić


Za i protiv Kosova u „Otvorenom Balkanu“ - Radio Kosovska Mitrovica\nZa i protiv Kosova u „Otvorenom Balkanu“\n8. June 2022, 08:24\nZbog odbijanja da se priključi regionalnoj inicijativi „Otvoreni Balkan“, Kosovo gubi na većoj slobodi kretanja ljudi i robe, ali i veće tržište za lokalne proizvođače, ocenjuje Visar Imeri, izvršni direktor Instituta za socijalnu politiku “Musine Kokalari” sa sedištem u Prištini.\n“Otvoreni Balkan” je inicijativa Srbije, Albanije i Severne Makedonije, koja je, u cilju unapređenja regionalne saradnje, pokrenuta oktobra 2019. godine.\nUprkos stalnim pozivima, Kosovo, Crna Gora i Bosna i Hercegovina su odbijale da se priključe toj inicijativi.\nStav Kosova je da je “Otvoreni Balkan” opasna inicijativa bez jasne vizije, te da zemlje u regionu treba da ostanu posvećene agendi Evropske unije i negovanju transatlantskih odnosa.\nTakođe, Kosovo ne želi da se pridruži toj inicijativi jer Srbija Kosovo ne tretira kao ravnopravnu stranu.\nPredsednica Kosova Vjosa Osmani je u nekoliko navrata rekla da inicijativa “Otvoreni Balkan” nije izgrađena na principima regionalne saradnje jer šest zemalja Zapadnog Balkana nemaju ravnopravan tretman.\nMeđutim, Imeri smatra da bi Kosovo dobilo jednaki tretman unutar inicijative „Otvoreni Balkan”, odnosno da bi bilo tretirano kao suverena država i da bi na jednaki način realizovalo postignute sporazume.\n„U poređenju sa zemljama u regionu, Kosovo se suočava sa najviše poteškoća oko slobodnog protoka ljudi i robe. Zato smatram da su za Kosovo regionalne inicijative povoljne”, kaže Imeri za Radio Slobodna Evropa (RSE).\nKosovo je jedina zemlja na Balkanu kojoj još uvek nije odobren bezvizni režim, odnosno građani Kosova ne mogu slobodno da putuju u zemlje Evropske unije.\nTakođe, građani Kosova ne mogu potpuno slobodno da idu ni u Srbiju ili Bosnu i Hercegovinu, jer one ne priznaju nezavisnost Kosova, koja je proglašena 2008. godine.\nSa druge strane, Imeri smatra da bi priključivanje inicijativi „Otvoreni Balkan” za Kosovo značilo i veće tržište.\nAlbanija, Srbija i Severna Makedonija su u okviru inicijative “Otvoreni Balkan” postigle niz sporazuma sa ciljem da se unapredi regionalna saradnja.\nInicijatori “Otvorenog Balkana”, predsednik Srbije Aleksandar Vučić, premijer Albanije Edi Rama i tadašnji premijer Severne Makedonije Zoran Zaev, imali su u planu da postepeno stvore zajedničko tržište za 12 miliona ljudi, koliko stanovnika imaju te tri zemlje zajedno.\nDvodnevni samit inicijative “Otvoreni Balkan” održava se u Ohridu, u Severnoj Makedoniji, 7. i 8. juna.\nPremijer Kosova Aljbin (Albin) Kurti odbio je poziv premijera Severne Makedonije Dimitra Kovačevskog da učestvuje u regionalnoj inicijativi “Otvoreni Balkan”, uz obrazloženje da je Kosovo posvećeno Berlinskom procesu.\nKurti je ranije rekao i da inicijativa „Otvoreni Balkan“ više liči na „Otvoreni Balkan za utcaj istoka“ nego na inicijativu za zajedničko regionalno tržište.\nMeđutim, stručnjak za politička pitanja iz Severne Makedonije Dželjalj (Xhelal) Neziri ukazuje da su zemlje učesnice u “Otvorenom Balkanu” – Albanija i Severna Makedonija- članice NATO-a, te da Rusija kroz tu inicijativu ne može da proširi svoj uticaj na zemlje regiona.


JANUŠ BUGAJSKI, AMERIČKI POLITIČKI ANALITIČAR: Šta ponuditi Beogradu? – Nedim Sejdinović\nJANUŠ BUGAJSKI, AMERIČKI POLITIČKI ANALITIČAR: Šta ponuditi Beogradu?\nPublished by admin on September 19, 2005\nDirektor Istočnoevropskih studija u vašingtonskom Cetru za strateška i međunarodna pitanja, Januš Bugajski, dugo je već svojim komentarima i istraživanjama prisutan u javnosti Balkana, ali se retko, osim u negativnom kontekstu, pojavljuje u našim medijima. Zbog činjenice da podržava nezavisnost Kosova i Crne Gore, odnosno smatra da je to najbolje političko rešenje za budućnost Balkana, Bugajski je ovde označivan kao albanski lobista, što on oštro odbacuje tvrdnjom da je samo, zapravo, politički realista. Bugajski se u nekoliko navrata zalagao i za visok stepen vojvođanske autonomije, predlažući da se za rešenje ovog problema osnuje međunardona ekspertska grupa, koja bi radila u saradnji sa srbijanskom i vojvođanskom vladom.\n“Srpska politika nastavlja da se vrti u krug, sastoji se od borbe elita za golu vlast i istorijskih samoobmana koje bi da Crnu Goru i Kosovo zadrže u orbiti Beograda. U tom kontestu, malo je toga napravljeno na decentralizaciji i autentičnoj samoupravi u Vojvodini. Ukoliko Srbija zaista želi da se priključi EU, ona ne samo da mora da se odrekne svojih zahteva na jugu zemlje, već i da dopusti veću autonomiju Vojvodini, u čemu može da joj kao primer posluže modeli kao što su Škotska, Vels ili Južni Tirol. Inače će se suočavati sa neprestanim nemirima, napetostima i mogućim sukobima. Međunarodna ekspertska grupa iz EU mogla bi da pomogne Srbiji da pronađe izvodljiv model političkog prenosa vlasti za Vojvodinu”, kaže Bugajski na početku razgovora za “Građanski list”.\nDa li američka ili evropska administracija imaju bilo kakav stav prema Vojvodini i njenoj autonomiji?\n– Nažalost, i Vašington i Evropa isuviše su zaokupljeni drugim gorućim pitanjima i zanemarili su težnje stanovnika Vojvodine. Ipak, neki visoki političari sa zabrinutošću gledaju kako izvesni nacionalno obojeni političari manipulišu etničkim razlikama kako bi izazvali sukob, pa čak i nasilje. Na Vojvođanima je da bolje objasne EU i Sjedinjenim Američkim Državama da njihova pokrajina poseduje izraziti multietnički regionalni identitet koji može da posluži kao model drugim delovima Evrope i da se takvo iskustvo ne bi smelo odbacivati.\nOva godina je proglašena kao ključna u rešavanju konačnog statusa Kosova. Prema vašim saznanjima, kada će odluka o ovom pitanju biti doneta i da li je nezavisnost Kosova jedina opcija?\n– Većina zapadnih lidera prihvatili su da je jedino racionalno rešenje za Kosovo – de iure nezavisnost. Još ostaju da se reše tri pitanja: prvo, šta ponuditi Beogradu da srpska vlada ne bi izazvala nove probleme u regionu; drugo, kako pridobiti članice Saveta bezbednosti UN koje pokazuju otpor, posebno Rusiju i Kinu; i treće, do kog stepena i kojim mehanizmima bi se nezavisnost morala usloviti ispunjavanjem određenih kriterijuma koji bi garantovali vladavinu demokratije?\nČini se da je u ovom trenutku američkoj spoljnoj politici Balkan više smetnja nego interesna zona. Da li taj utisak vara?\n– U pravu ste, u ovom trenutku Balkan za Vašington nije pitanje od primarne važnosti. Ipak, Bušova administracija shvata da je kucnuo čas da se reše važna pitanja, uključujući status Kosova, i da je nužno da se region više približi evropskoj zajednici i da se stabilnost održi na legitimnim političkim osnovama.\nPoznat je vaš stav da bi Srbija i Crna Gora mnogo brže ušli u EU kao dve nezavisne zemlje. Možete li nam pojasniti vaš stav?\n– Kada postanu potpuno nezavisne, obe zemlje moći će da se usredsrede na unutrašnje reforme, u čemu ih neće ometati suvišni nivo vlasti koji troši i resurse i političku energiju. Kao manja jedinica, Crna Gora ima bolje izglede na putu u EU, jer je manje od Srbije opterećuju anti-evropske interesne grupe, nacionalistički nostalgičari i etnička podela. Kada stekne nezavisnost, ona mora striktno sprovoditi nužne strukturalne, pravosudne i ekonomske reforme kako bi se kvalifikovala za članstvo u EU i za pogodnosti koje će joj ono doneti.\nU poslednje se vreme mnogo bavite Rusijom i njenom spoljnom politikom. Kakav je, po vama, odnos Rusije prema Balkanu i balkanskim temama danas, a kakav je bio tokom devedesetih?\n– Rusija i dalje vidi Balkan kao primarno svoju interesnu zonu, čak i kada svoj uticaj ne može da sprovodi u većoj meri. Tokom devedesetih, Rusija se postavljala kao glavni igrač u vašem regionu, iako je bila slaba država koja je izgubila većinu svoje imperije. Milošević i srpski nacionalisti dopustili su Moskvi da igra ovu ulogu u regionu i to je podstaklo širenje mreže ruske obaveštajne službe, ali i kriminala. Pod Vladimirom Putinom, Rusija pokušava sistematičnije da povrati svoj uticaj u zemljama kao što su Srbija i Bugarska, prvenstveno preko svoje “energetske diplomatije”. Rusija promoviše svoje ekonomske interese i podstiče energetsku zavisnost sa ciljem da je pretvori u politički uticaj, povrati svoj status sile u regionu i oslabi američki uticaj na celom Balkanu.\nPrevious Post ANDREJ NIKOLAIDIS, KNJIŽEVNIK: Kusturica kao Al Kaida\nNext Post MILICA MIĆIĆ DIMOVSKA, KNJIŽEVNICA: Čaršija je uvek zlonamerna i osvetoljubiva


Koalicija: Ministarstva i ombudsman da reaguju zbog nezakonite diskriminacije medija u Preševu i Bujanovcu – LocalPress\nKoalicija novinarskih i medijskih udruženja (NUNS, UNS, NDNV, ANEM i PU “Lokal pres”) protestuju zbog neshvatljivog ponašanja odgovornih u lokalnim samoupravama Preševo i Bujanovac koji uporno diskriminišu medije putem konkursnog sufinansiranja javnog interesa u javnom informisanju. Pri tome, obe lokalne samouprave uporno ignorišu upozorenja Koalicije da na taj način grubo krše zakon.\nKoalicija novinarskih i medijskih udruženja ponavlja svoj stav da neće učestvovati u radu komisija za sprovođenje konkursa Preševa i Bujanovca za sufinansiranje medijskih sadržaja jer su njihovi konkursi suprotni Zakonu o javnom informisanju i medijima.\nKoalicija poziva Ministarstvo za kulturu i informisanje i Ministarstvo državne uprave i lokalne samouprave da reaguju povodom ovakvih slučajeva grubog kršenja i izigravanja zakonskih normi o državnoj pomoći i budžetskom sufinansiranju javnog interesa.\nSporan je konkurs Preševa koji favorizuje medije na albanskom jeziku i diskriminiše medije koji informišu građane na srpskom i drugim jezicima. Naime, pravo konkurisanja za budžetsko sufinansiranje po javnom pozivu Opštine Preševo ima isključivo medij sa sedištem na teritoriji ove opštine “koji proizvodi program na jezicima nacionalnih manjina koji su u službenoj upotrebi na teritoriji opštine Preševo”. Ovim se, praktično, finansijska podrška lokalne samouprave uskraćuje medijima koji proizvode programe na srpskom jeziku, jer na teritoriji ove opštine sedište imaju samo mediji na albanskom jeziku.\nZato Koalicija očekuje i reakciju Zaštnika građana jer konkurs Preševa uskraćuje pravo na budžetsku podršku medijima koji informišu građane na srpskom jeziku i jezicima nacionalnih manjina, ne računajući albanski. Takva diskriminacija je zabranjena ne samo odgovarajućim zakonima već i Ustavom Republike Srbije.\nKoalicija još jednom poziva sve lokalne samouprave, gradske opštine i gradove da u potpunosti poštuju odredbe Zakona o javnom informisanju i medijima prilikom raspisivanja i sprovođenja konkursa za sufinansiranje medijskih sadržaja od javnog interesa.\nKoalicija u potpunosti shvata značaj informisanja na jezicima nacionalnih manjina i pozdravlja činjenicu da je ono prepoznato kao javni interes u medijskim zakonima. Međutim, to nikako ne znači da lokalne samouprave mogu na ovako drastičan način da krše medijske zakone i diskriminišu medije na većinskom jeziku.


Sajber - Blic Online\nPutin: Nadamo se saradnji sa SAD na polju sajber bezbednosti\nRusija se i dalje nada da će nastaviti saradnju sa SAD na polju sajber bezbednosti, rekao je ruski predsednik Vladimir Putin.\nNOVE METODE INTERNET NAPADA Broj sajber-prevara u porastu tokom pandemije\nBroj sajber-prevara počinjenih u svetu značajno je porastao tokom pandemije korona virusa, kada su mnogi zaposleni ljudi prešli na rad od kuće, odnosno posredstvom interneta, a u nameri da ostvare svoje namere, počinioci su počeli da koriste nove alate, kaže generalni direktor ruskog visokotehnološkog koncerna "Avtomatika" Vladimir Kabanov.\nNemačka je najavila formiranje nove agencije koja će istraživati sajber bezbednost u cilju okončanja zavisnosti digitalnih tehnologija od SAD, Kine i drugih država, javlja Rojters.\nŠpanska policija uhapsila je osobu za koju se sumnja da je predvodnik bande sajber kriminalaca koji su napadali banke, saopštio je Evropol.\nIzraelski stručnjak za sajber-bezbednost Rami Efrati izjavio je da Srbija ima talentovane ljude koji preduzimaju dobre korake u zaštiti sajber-prostora.\nPRVA LINIJA ODBRANE Na granici dve Koreje jedna ELITNA JEDINICA svakoga dana sprema kontraudar na Pjongjang\nKod utvrđene granice izmežu Južne i Severne Koreje, studenti pohađaju kurseve hakovanja, a njihovo "oružje" okrenuto je ka severnom susedu.\nKina sprema posebne koledže za SAJBER ČAROBNJAKE\nKinesko Ministarstvo za obrazovanje planira da uspostavi koledže za bezbednost na internetu svetske klase, gde bi najbolji umovi učili narednih 10 godina, kako bi ostali u vrhu sajber sveta.\nOve TRI STVARI Putina čine TOLIKO MOĆNIM\nSajber moć, vojna moć i kult ličnosti tri su stvari koje grade široku mrežu uticaja zbog kojih je predsednik Rusije Vladimir Putin toliko moćan, ocenjuje CNN u serijalu "Dekodiranje Rusije".\nJavno-privatno partnerstvo važno za razvoj sajber bezbednosti\nRazvoj informacione bezbednosti treba da bude jedan od prioriteta u Srbiji, a od ključnog značaja je jačanje javno-privatnog partnerstva u tom sektoru, ocenjeno je danas u Beogradu na konferenciji o sajber bezbednosti u Srbiji.\nSajber napad doneo je zaradu od ŠEST MILIJARDI DOLARA, ali NE HAKERIMA\nIzgleda da se situacija s velikim hakerskim napadom u svetu smiruje i da je broj zaraza računara sve manji pa su neka IT odeljenja velikih kompanija imali radni vikend kako početkom nedelje ne bi došlo do novih masovnih zaključavanja kompjutera.\nIslamska država ima čitavu armiju stručnjaka koji tačno znaju kako se za omladinu kreira primamljiva stranica na društvenim mrežama. Egipatski ekspert Omar Ali Hasan ističe da je pravi trenutak za kontrameru i formiranje „elektronske vojske“. Stručnjaci tvrde da je neophodno voditi borbu u istoj ravni gde deluje i neprijatelj.\nPOD BUDNIM OKOM CIA Programi za sajber špijunažu nađeni u 16 zemalja\nProgrami CIA-e za sajber špijunažu, o kojima je Vikiliks objavio podatke u martu, povezani su sa 40 špijunskih operacija u 16 zemalja, što je prva javna procena globalnih hakerskih operacija američke obaveštajne agencije, saopštila je juče kompanija za kompjutersku bezbednost "Simantek".\nNemačka vojska sutra pokreće sajber komandu\nNemačke oružane snage pokrenuće sutra sajber komandu koja će biti jednaka po statusu sa vojskom, mornaricom i vazdušnim snagama, u cilju da zaštiti IT i oružane sisteme od napada, prenosi AFP.


Električar, Lipe :: Daibau.rs\nTražim dobrog električara: Skupili smo i proverili električare, koji rade u mestu Lipe i okolini. Pošaljite potražnju i zainteresovani električari će vas kontaktirati za pregled, predračun i ponude.\tDobar električar Lipe , koji može da uradi:\tkompletne instalacije za stambeni objekt, sanacija električnih instalacija, električne instalacije u stanu, elektrika u mansardi, grubi razvod elektroinstalacija, cijevi za elektriku, montaža utičnica, grube i fine električne instalacije, elektro izvođač, i ostale povezane poslove će se sigurno naći i za vas. više\n15 NAJBOLJI REZULTATI ZA ELEKTRIČARI LIPE\nPreduzeće ELEKTRO-MONT iz Smedereva aktivno je na tržištu od 1990. godine i uspešno se bavi elektroinstalaterskim poslovima. Ukoliko vam je potrebno postavljanje instalacija niskog napona, popravk...\nPreduzeće SJAJ-DVA iz Smederevo aktivno je na tržištu od 1993. godine i uspešno se bavi elektroinstalaterskim poslovima. Ukoliko vam je potrebno postavljanje instalacija niskog napona, popravka i...\nPojedinci i preduzeća pri nas naručuju usluge za alarmni sistemi preko 23 godina. Naša stručna ekipa je sposobna da uradi manje i srednje projekte. Naša prevladujoča delatnost su rasvetja, osvet...\nPreko 4 godina smo skupili mnogo referenci za telekomunikacije. Naša ekipa je sposobna da napravi manje i srednje objekte. Izvodimo sve usluge za elektroinstalacije. fotovoltaika izvodimo u okolini m...\nPreduzeće SM Tim Elektro iz Smedereva aktivno je na tržištu od 2014. godine i uspešno se bavi elektroinstalaterskim poslovima. Ukoliko vam je potrebno postavljanje novih i zamena starih elektroins...\nFirma EMONT-GRADNJA d.o.o. iz Požarevca je osnovana 2002. godine i od tada uspešno posluje na području građevinarstva. Bavimo se elektroinstalacijama i sistemima koji uključuju elektroinstalacij...\nViše od 12 godina smo skupili mnogo referentnih projekata za rasvetja, osvetljenje. Naše preduzeće ima kapacitete, da završi manje i srednje narudžbe. Najviše poslujemo sa radovima za elektroins...\nPreduzeće Elektropromet-Dva DOO iz Požarevca aktivno je na tržištu od 2008. godine i uspešno se bavi elektroinstalaterskim poslovima. Ukoliko vam je potrebno postavljanje instalacija niskog napon...\nSZER INSTEL je osnovan 2007. godine i predstavlja jednog od najaktivnijih preduzeća u oblasti elektro-montažnih radova. Predstavništvo naše firme se nalazi u Begaljici a na osnovu realizovanih pro...\nViše od 9 godina smo realizovali veliki broj projekata za gromobrani i uzemljenje. Naša iskusna ekipa je sposobna da napravi manje i srednje objekte. Naša prevladujoča delatnost su već od osnivan...\nMi smo kvalitetni prodavači, montažeri alarmnih sistema, izvodimo usluge celih 3 godina. Naše preduzeće ima kapacitete, da uradi manje i srednje objekte. Izvodimo sve delatnosti za telekomunikacij...


Novi kandidat Slovenije: Košarkašica sa crnim pojasom u tekvondou\nSlovenačka vlada premijera Mira Cerara predložila je Violetu Bulc (50) za novu potpredsednicu Evropske komisije zaduženu za energetiku.\nSledeće nedelje na ispitu u Briselu: Violeta Bulc\nBulcova je kao kadar Stranke Mira Cerara pre tri nedelja postala ministarka za razvoj, strateške projekte i koheziju, a sada je Briselu predložena kao zamena Alenki Bratušek, bivšoj predsednici vlade, koja nije prošla na testiranju budućih komesara u Evropskom parlamentu.\nŽan-Klod Junker, predsednik Evropske komisije međutim još uvek nije odlučio da li će Bulcovoj poveriti isti portfelj koji je trebalo da dobije Bratušekova. Prema rečima Margaritisa Skinasa, Junkerovog portparola, šef evropske vlade doneće odluku tek nakon razgovora sa novom kanditkinjom iz Ljubljane.\n- Gospodim Junker je ne poznaje, on je će intervjuisati početkom naredne nedelje - naveo je Skinas i dodao da bi zbog poslaničkog odbijanja Bratušekova izbor nove Evropske komisije mogao da probije 1. novembar kao planirani krajnji rok.\nVioleta Bulc je po zanimanju inženjer elektrotehnike i osnivač sajta „Vibakom“. Prema podacim s interneta, bila je članica jugoslovenske ženske košarkaške reprezentacije, a zanimljivo je još i da ima crni pojas u tekvondou i hapkidu, dvema borilačkim veštinama.\nJunker: Granični spor Hrvatske i Slovenije mora HITNO DA SE REŠI\nHrvatska danas predaje Evropskoj komisiji odgovor na tužbu Slovenije\nSrbi na KiM: Pretrpeli smo i gore, pa smo opstali, Simić: Sve oči uprte u Vučića i NAŠU VOJSKU\nZAPEVAO I ODUŠEVIO FANOVE Darko Lazić nakon teškog perioda objavio lepe vesti, ovo NIKO NIJE OČEKIVAO (VIDEO)\nIZRIČITA Ana Mihajlovski vodi "Pinkove zvezdice", a sada je priznala zbog čega njena deca NE GLEDAJU TAJ ŠOU


HUMANITARNA AUKCIJA DEČJIH SLIKA NASTALIH TOKOM PROJEKTA "POKLONI MI IGRU" GRUPE IDE\nPozivamo Vas da u četvrtak 20. decembra 2012. godine od 18h u Centru za kulturnu dekontaminaciju (Birčaninova 21) prisustvujete humanitarnoj aukciji dečijih slika, nastalih tokom projekta "Pokloni mi igru" Grupe IDE u novobeogradskom Dnevnom centru za decu uključenu u život i/ili rad na ulici.\nDnevni centar osnovan je oktobra 2010. godine kao program Centra za integraciju mladih, uz pomoć i podršku GO Novi Beograd i donatora "Herbert Stepic fondacije" i "Church world service" organizacije. Osnovna ideja programa jeste da se pruži podrška deci uzrasta od 5 do 15 godina starosti, kao i njihovoj porodici, u cilju prestanka rada na ulici (prosjačenje, sakupljanje sekundarnih sirovina, pranje stakala na automobilima na raskrsnicama, navođenje na prazno parking mesto), upisa ili nastavka redovnog obrazovanja, prevencije i zaštite dece od zanemarivanja i zlostavljanja. Vreme u Dnevnom centru deca provode u aktivnostima koje su kreirane od strane specijalnih pedagoga, socijalnih radnika, psihologa ali i volontera koji za decu organizuju različite edukativne i kreativne radionice.\nProjekat Grupe IDE "Pokloni mi igru" je u periodu od februara do oktobra ove godine na više od 30 radionica likovne i primenjene umetnosti omogućio deci korisnicima Dnevnog centra da se upoznaju sa različitim tehnikama i izraze na sebi svojstven način. U tom periodu nastale su i slike čijom će aukcijskom prodajom biti prikupljena sredstva za pomoć daljem radu Dnevnog centra i nastavku edukacije dece.


Projekat izgradnje stanova za pripadnike službi bezbednosti: Već na početku pritvor zbog sumnje na davanje mita | Insajder\nProjekat izgradnje stanova za pripadnike službi bezbednosti: Već na početku pritvor zbog sumnje na davanje mita\nSamo dvadeset dana nakon što je najviši državni vrh prisustvovao svečanom početku izgradnje stanova za pripadnike policije i Vojske Srbije u Vranju i Nišu koji se finansiraju iz budžeta Srbije, privedeno je pet osoba zbog sumnje da su tražili i uzeli mito prilikom realizacije ovog projekta. Među uhapšenima su zamenik generalnog direktora Saobraćajnog instituta CIP i dva predstavnika CIP-a - državnog instituta koji je određen da vrši nadzor ovog projekta. Odgovarajući na pitanja Insajdera, Viši sud u Nišu saopštio je da je dvojici predstavnika CIP-a određen pritvor do 30 dana zbog opasnosti da mogu uticati na svedoke.\nSve ovo otvorilo je pitanje kako država garantuje da se novac svih građana adekvatno troši, imajući u vidu da na samom početku jednog od najznačajnijih državnih projekata postoje sumnje da su lica zadužena za nadzor, ali i zastupnik izvođača radova učestvovala u primanju i davanju mita.\nPolaganje kamena temeljca za stanove pripadnike službi bezbednosti u Vranju Foto: buducnostsrbijeav\nZbog sumnje da su primali mito prilikom angažovanja podizvođačke firme za izgradnju stanova za pripadnike službi bezbednosti u subotu su privedeni zamenik generalnog direktora i dvojica predstavnika Saobraćajnog instituta CIP, direktor ogranka turske firme Tasjapi u Srbiji i vlasnik preduzeća Vodogradnja iz Vranja.\nKako je saopštilo Tužilaštvo, službenici CIP-a i direktor firme Tasjapi osumnjičeni su da su tražili od vlasnika preduzeća Vodogradnja novac kako bi ga angažovali kao podizvođača na projektu izgradnje stanova za pripadnike službi bezbednosti.\nTender za gradnju stanova u Nišu i Vranju dodeljen u pregovaračkom postupku\nNakon više od godinu dana od prve najave početka izgradnje stanova za pripadnike službi bezbednosti početkom februara, u prisustvu predsednika države Aleksandra Vučića, ministara Nebojše Stefanovića i Zorane Mihajilović, kao i ambasadora Turske u Srbiji, u Vranju je postavljen kamen temeljac i zvanično otpočela gradnja prvih stanova.\nPosao izgradnje ovih stanova, u okviru projekta koji je proglašen za projekat od nacionalnog značaja, dobio je konzorcijum koji čine turska firma Tasjapi i domaća građevinska kompanija Milenijum tim. Ovaj konzorcijum bio je jedini ponuđač na tenderu, a posao je kako je pokazalo istraživanje Insajdera, posle pregovora ugovoren za dva miliona evra više od procenjene vrednosti.\nKako se može videti iz dokumentacije dostupne na sajtu Ministarstva građevinarstva, posao izgradnje ovaj konzorcijum dobio je nakon prvog neuspešnog tendera i to u pregovaračkom postupku.\nProcena vrednosti posla izgradnje stanova u Nišu i Vranju bila je oko 11 miliona evra bez obračunatog PDV-a.\nUslov za dobijanje ugovora bila je najniža ponuđena cena.\nOba tendera su, međutim, u istom danu - 16. novembra - proglašena neuspešnim jer je, kako je navedeno u obrazloženju, konzorcijum pomenutih firmi ponudio višu cenu od procenjene, odnosno iznos od oko 13 miliona evra.\nViša cena od procenjene odobrena nakon mišljenja CIP-a\nNakon toga doneta je odluka da se dodela posla nastavi u pregovaračkom postupku i to na osnovu Zaključka Vlade.\nOvu mogućnost predviđa Zakon o javnim nabavkama kada ne stigne nijedna prihvatljiva ponuda, a podrazumeva da naručilac, u ovom slučaju Ministarstvo, neposredno pregovara o elementima ugovora s ponuđačima koji su prethodno učestvovali u javnoj nabavci.\nMinistarstvo je pozvalo konzorcijum da se izjasni da li može da ponudi nižu cenu od prvobitne ali su oni, kako se navodi u dokumetanciji, ipak ostali pri svojoj prvoj ponudi.\nUprkos tome, s konzorcijumom turske firme Tasjapi i Milenijum tima potpisani su ugovori. Takvu odluku Ministarstvo građevinarstva obrazlažilo je pozivajući se na član Zakona o javnim nabavkama koji propisuje da se posao može dodeliti i onome ko je ponudio cenu veću od procenjene, ako je ona uporediva sa tržišnom cenom.\nUpravo ovu procenu o tržišnoj vrednosti, kako navodi Ministarstvo u dokumentaciji, radio je CIP.\nUgovori s firmom Tasjapi I Milenijum timom potpisani su 19. decembra 2018. na osnovu Zaključka koji je Vlada Srbije usvojila 14. decembra iste godine.\nVlasnik turske kompanije bio u pritvoru u Turskoj zbog sumnje u podmićivanje\nTurska kompanija Tasjapi je na srpsko tržište, prema pisanju medija, ušla nedavno i to nakon potpisivanja niza memoranduma i sporazuma u maju prošle godine kada je delegacija Srbije, predvođena predsednikom Srbije, bila u poseti Turskoj.\nTom prilikom, potpisan je i Memorandum o razumevanju o saradnji između Ministarstva i kompanije Tasjapi, a na osnovu njega pre više od tri meseca i Okvirni sporazum između Vlade Srbije i kompanije Tasjapi o saradnji na projektima infrastrukture, čiji deo je i izgradnja auto-puta Beograd-Sarajevo.\nDelegacija Srbijeu posati Turskoj Foto: predsednik.rs\nInače, vlasnik kompanije Tasjapi Emrulah Turanli bio je upleten u korupcijski skandal koji je izbio 2013. godine u Turskoj. Naime, prema pisanju medija, upravo je Turanli bio jedan od trojice istaknutih biznismena koji su tada privredeni zbog sumnji u nezakonite radnje u vezi sa državnim tenderima i podmićivanjem.\nNekoliko ministara koji su u ovo bili umešani kasnije je podnelo ostavku, a turski predsednik Redžep Tajip Erdogan ukinuo je istragu tvrdeći da je ovo bio montiran postupak iza kojeg stoji muslimanski propovednik Fetulah Gulen koji se od 1999. nalazi u egzilu u SAD.\nVlada bira najpovoljnijeg ponuđača\nPodsetimo, zbog realizacije projekta izgradnje jeftinih stanova, predstavnici države odlučili su da donesu leks specijalis, odnosno poseban zakon kojim bi se ovaj projekat proglasio projektom od nacionalnog značaja za Srbiju.\nDonošenje ovakvih zakona podrazumeva da se, zarad višeg državnog interesa, primenjuje novi zakon dok se postojeći zakoni suspenduju. Na ranije pitanje novinara Insajdera, zašto država u ovom slučaju donosi poseban zakon kojim se suspenduju važeći zakoni kao i da li postoji drugi način da se projekat sprovede, u Ministarstvu građevinarstva su naveli da je ovo najefikasniji način da se projekat ubrzano realizuje.\nZakon je Narodna skupština usvojila u maju 2018. godine, a kako je obrazlaženo, omogućava izgradnju stanova za pripadnike vojske, policije i službi bezbednosti po subvencionisanim cenama, ne većim od 500 evra po kvadratnom metru.\nOvaj zakon takođe propisuje da se za sve poslove koji se odnose na ovaj zakon primenjuje otvoreni postupak javne nabavke propisan zakonom kojim se uređuju javne nabavke. Ipak, zakon otvara mogućnost da se nabavke mogu sprovesti i u drugim postupcima, a u nekim slučajevima čak ne postoji ni obaveza pribavljanja mišljenja Uprave za javne nabavke o osnovanosti primene pregovaračkog postupka.\nNajpovoljnijeg ponuđača, prema ovom Zakonu, bira Vlada na predlog komisije koja se obrazuje od članova više Ministarstava i institucija.


Koliko vam se puta dogodilo da date lične podatke, poput imena i prezimena, adrese, broja lične karte ili matičnog broja, kako bi ostvarili neko pravo ili završili neku obavezu, a da uopšte nijeste razmislili je li to previše zadiranje u vašu privatnost? Kako bi što prije ostvarili željeni cilj, često podatke dajemo ne informišući se o tome zašto su onome ko ih traži potrebni te na koji način će biti korišćeni. Nedavno su građaninu u jednoj od banaka u kojoj je otvarao tekući račun, tražili da odgovori na pitanja u vezi sa bračnim statusom i zaposlenjem članova porodice.\nDa li banke imaju pravo na takva pitanja odgovor je dao direktor sektora prodaje u toj banci,\n"Prilikom uspostavljanja poslovnog odnosa sa bankom klijent je dužan da da određene informacije koje su neophodne bankarskom službeniku kako bi poštovao interne procedure banke prije svega, a sa druge strane naravno i zakonske procedure. Klijent daje saglasnost za obradu podataka i da bi se uspostavio poslovni odnos on mora dati podatke. Sa druge strane na to ga obavezuje i Zakon o sprječavanju pranja novca i finansiranja terorizma ("Sl. list CG", br. 14/2007, 4/2008 - ispr., 14/2012 i 33/2014 - dr. zakon) i forma obrasca koja je propisana zakonom u kojoj je klijent dužan da da informacije, između ostalog, vezano za članove svoje porodice, u smislu da za sve članove porodice daje informacije da li su u prethodnom periodu ili da li u konkretnom trenutku otvaranja računa obavljaju neku od državnih funkcija, kako bi bankarski službenik identifikovao da li se radi o licu koje je politički eksponirano ili nije."\nČlan Savjeta Agencije za zaštitu ličnih podataka, Radenko Lacmanović, objašnjava da obrada ličnih podataka ne može biti veća u odnosu na svrhu za koju se ostvaruju, predviđeno je Zakonom o zaštiti podataka o ličnosti ("Sl. list CG", br. 79/2008, 70/2009 i 44/2012).\n"Podaci koji su obavezni prilikom identifikacije klijenta jesu ime i prezime, jedinstveni matični broj, adresa fizičkog lica, zaposlenje i iznos zarade ukoliko se želi ostvariti određena transakcija. Svi drugi podaci su u konkretnom slučaju, kada se želi otvoriti tekući račun kod banke podaci koje banka pokušava dobiti na osnovu saglasnosti konkretnog klijenta", objašnjava Lacmanović i dodaje da se najčešće radi o nametnutoj saglasnosti.\n"Jer se postavlja logično pitanje, šta ukoliko vi ne date određene podatke koje poslovna banka od vas traži? Znači li to da ne možete biti klijent te banke, ostvariti određene benefite koje nudi, koristiti njihove kredite ili poslovne aranžmane? Ukoliko to znači, a najčešće znači, znači da se ne može raditi o saglasnosti lica", kaže on.\n"Podaci o bračnom statusu i zaposlenju članova porodice su podaci koji znače obradu ličnih podataka u većem obimu nego što je to potrebno da bi se ostvarila svrha za koju su podaci namijenjeni. Jer ukoliko se radi o otvaranju tekućeg računa vaš garant ne može ili ne mora biti bračni drug ili članovi bračne zajednice, a pogotovo ne znači da bilo kakva garancija može pasti kada otvarate tekući račun na članove vašeg domaćinstva", objašnjava Lacmanović.\nLacmanović na kraju kaže da su u takvim slučajevima za banke predviđene određene prekršajne sankcije, ali da je dokazivanje veoma komplikovano, ne samo u Crnoj Gori već i u svijetu. Problem se, ističe, mora rješavati kroz institucije sistema koje uređuju poslovanje banaka, a ne kroz pojedinačne slučajeve. Poručuje međutim građanima da daju što manje podataka bankama, te da se u slučaju problema obrate Agenciji.\nIzvor: Vebsajt CdM, 12.03.2016.


Zaključci iz Minhena: Srbija „nedostaje“ zapadnom bloku, a Rusija i Kina mnogo smetaju - Sputnjik Srbija\n17:50 16.02.2019 Preuzmite kraći link\nPotpuna evroatlantska integracija Zapadnog Balkana neće se desiti uskoro, što je bila i poruka samita Evropske unije i zemalja Zapadnog Balkana 2018. godine, ali evropski lideri prepoznaju strateški značaj „dela evropske slagalice“, koji nedostaje, navodi se u Minhenskom bezbednosnom izveštaju za 2019. godinu.\nU delu izveštaja koji se bavi analizom Zapadnog Balkana ocenjuje se da je region i dalje „ranjiv“, a kao primer „krhke stabilnosti“ navode da je Kosovo u decembru, suprotno želji NATO-a, odlučilo da formira svoju vojsku, na šta je Srbija, kako se tvrdi, odgovorila pretnjom oružane intervencije.\nJuan vrti gde burgija neće: EU u strahu od uloge Kine na Balkanu\nU izveštaju su predstavljene i ankete o EU koje je sproveo Savet za regionalnu saradnju.\nPo pitanju datuma pristupa EU, u Srbiji je oko 32 odsto građana izjavilo da ne očekuju da će se Srbija ikada pridružiti EU, dok oko 20 odsto ispitanika veruje da će se Srbija pridružiti evropskom bloku do 2025. godine. Među ispitanicima 17 odsto njih smatra da je veća verovatnoća da će se članstvo realizovati do 2030. godine.\nNajmanje zastupljen odgovor — da će se Srbija pridružiti EU do 2020. godine — dalo je pet odsto ispitanika.\nMeđutim, 29 odsto ispitanika u anketi Saveta smatra da će pristupanje EU poboljšati život u Srbiji, a 39 odsto smatra da će stvari ostati onakve kakve jesu. Najmanji broj ispitanika, 22 odsto, veruje da članstvo Srbije u EU neće doneti boljitak građanima.\nPo pitanju datuma pristupa EU, ispitanici su se na nivou regiona u većini izjasnili da ne očekuju da će njihove zemlje ikada pristupiti EU (27 odsto). Međutim, slika nije u potpunosti pesimistična, jer je 24 odsto ispitanika reklo da očekuju članstvo do 2025. godine, prenosi Tanjug.\nKao mogući problem izveštaj navodi i bojazan od porasta etničkih tenzija u Bosni i Hercegovini zbog imenovanja Milorada Dodika za člana Predsedništva BiH.\nIstiče se da su građani regiona izrazili svoje nezadovoljstvo kroz proteste, dok uglavnom mladi masovno napuštaju Zapadni Balkan.\nZaključak je Minhenskog bezbednosnog izveštaja za tekuću godinu da Kina i Rusija, kao i drugi igrači, pojačavaju, kako svoj uticaj, tako i negativna dešavanja u regionu.\nRusija je, navodi se, „tradicionalan“ igrač u regionu, ali sada Zapadni Balkan vidi kao deo „velike igre“ koja može da omete i oslabi EU.\nZvanična Moskva je u mnogo navrata optužena da preduzima mere koje treba da destabilišu Zapadni Balkan, uključujući i podsticanje na etničke konflikte. Deo propagande, kako se navodi, predstavlja i antizapadna propaganda koja za cilj ima da poveća nezadovoljstvo koje građani osećaju prema EU.\nKina je najskorije pristupila regionalnoj igri moći, a sve države Zapadnog Balkana su članice kineske inicijative „Pojas i put“ kroz format „16+1“.\nZaključak izveštaja je da kineske investicije predstavljaju rizik po region, pogotovo sa stanovišta duga, jer mnoge investicije dolaze u vidu kredita.\nEvropska komisija je 2018. godine prihvatila novu strategiju za region koja Zapadni Balkan posmatra kao „geostratešku investiciju“.\nNATO i EU sada aktivno rade na borbi protiv, kako se navodi, ruske propagande, a Unija je već pokrenula više programa o povezanosti koji će se takmičiti sa sličnim kineskim programima. U izveštaju se navodi da će tekuća godina pokazati da li Zapadni Balkan i dalje veruje u evropsku budućnost.


Izetbegović: Spreman sam na razgovor sa Dodikom\n13/10/2021 | 13:38 ⇒ 17:25 | Autor: SRNA\nPredsjedavajući Doma naroda Parlamentarne skupštine BiH Bakir Izetbegović rekao je danas da je spreman da razgovara sa srpskim članom Predsjedništva BiH Miloradom Dodikom i da projekat samostalna Republika Srpska u okviru dejtonske BiH nije sprovodiv.\n- Spreman sam na razgovor i po pitanju deblokade i mislim da se može elegantno izaći iz situacije kada je u pitanju primjena Inckovog zakona - rekao je Izetbegović novinarima u Sarajevu nakon neformalnog sastanka sa druga dva člana Kolegijuma Doma naroda Nikolom Špirićem i Draganom Čovićem.\nPrema njegovim riječima, SDA "nema ništa protiv da se Јasenovac stavi u taj zakon".\n- On traži da se sjedne i razgovara, samo nisam za taj format Čović, Dodik i ja, ali sam spreman sjesti sa Dodikom jedan na jedan ili širi sastanak delegacija - rekao je Izetbegović.\n- Nemamo namjeru da kočimo investicije u Republici Srpskoj kada su u pitanju gradnje elektrana na Drini sa Srbijom. Spremni smo da to pomognemo, samo mora da bude ispoštovana država - rekao je Izetbegović.\nOn dodaje da su spremni da pomognu kada je riječ o, kako kaže, "državnoj imovini u Republici Srpskoj, jer je i Srpska, kantoni i opštine sve država".\nOn tvrdi da je ovo do sada "najdirektniji udar na Dejtonski mirovni sporazum" i da očekuje od OHR-a da se "upusti u borbu sa separatističkim i secesionističkim politikama u Republici Srpskoj".\n- Moraće se stati u kraj i suprotstaviti tome pravosudni sistem u BiH, bezbjednosne službe, a ako se udari na teritorijalnni integritet - Oružane snage BiH, međunardona zajednica, OHR, mi..- rekao je Izetbegović.


Marjan Čakarević: BANKET U ALTURIJI - Polja\n(Antal Serb, OLIVER VII, preveo sa mađarskog Arpad Vicko, Laguna, Beograd, 2016)\nInteresovanje za opus mađarskog međuratnog pisca Antala Serba, jednako kao i u slučaju Maksa Blehera ili Ernsta Hefnera, na kontinentu je poslednjih godina obnovljeno dobrim delom zahvaljujući uspehu koji je doživeo na engleskom govornom području. Pri tome, u svim navedenim primerima ne treba nikako gubiti iz vida značajan udeo biografije: onaj tragični višak koji obezbeđuje da se oko nekog pisca isplete veo tajanstvenosti ili kobi.\nJer umetnost je uvek i mit o umetnosti, pa je tako i kada je reč o novoj slavi Serba, pisca koga su zbog jevrejskog porekla u logoru zatukli kundacima svega nekoliko dana pre oslobođenja. Njegova dela ne nose nikakvu političku provokaciju, štaviše, kada se radi o trima romanima koji su do sada prevedeni na naš jezik, izuzimajući činjenicu da su situirani u savremeni trenutak, u njima gotovo da nema ničega od socijalnih i političkih tema koje su potresale tadašnju Evropu. Ta distanca je toliko upadljiva da u prvi mah može delovati usiljeno, međutim, na drugi pogled se na jedva uhvatljivim rubovima teksta (na primer: u Legendi o Pendragonu iz 1934. postoji bezazlena, pa ipak ironična opaska na račun pozdrava Heil Hitler!) vidi da je Serb bio i te kako svestan onoga što se događa, ali da očigledno nije želeo da to „prlja“ njegovu proznu umetnost.\nReč je, dakle, o onoj vrsti umetničkog unutrašnjeg otpora socijalno-političkom pritisku kakvu je moguće prepoznati i kod pisaca kakvi su, recimo, naš Rastko Petrović, ili Nabokov. Sa potonjim Serba povezuje potreba za rafiniranom, takoreći hedonističkom revitalizacijom netom prevaziđenih stilsko-poetičkih obrazaca, kakav je na primer viktorijanski roman. Tako se Serb u romanu Oliver VII na formalnom planu vraća šekspirovskim komedijama: kralj Oliver VII, vladar izmišljene južnoevropske države Alturije (donekle, recimo, nalik Portugaliji), sit svog ispraznog, visoko stilizovanog i strogo formalizovanog života, a u času kada država upada u finansijsku krizu, odlučuje da organizuje državni udar i sebe zbaci sa vlasti. I to neposredno pred ženidbu sa ljupkom princezom iz jedne severne države, koja inače treba da „pomogne“ Alturiji da reši svoje ekonomske probleme. Nakon uspelog udara, kralja Olivera zatičemo u magičnoj Veneciji, inače pozornici Serbovog najpoznatijeg romana Putnik i mesečina, u kojoj, u dražesnoj gunguli sunca, mora, rustičnih palata, propalih plemića, novih bogataša, prevaranata dobrog srca, damica sumnjivog morala – „upoznaje život“. Istovremeno je u toku potraga za njim, jer podanici žele da se vrati na presto, a kada, nakon intrige u kojoj je prinuđen da igra sam sebe, uspe da ostvari pozitivan državno-finansijski aranžman, on se trijumfalno vraća na presto i ženi princezom sa početka.\nNema sumnje da Serb svoj roman piše pre svega sa željom da u novim epohalnim okolnostima obnovi humani potencijal i uzvišenu ljupkost elizabetanskih komedija, ali možda je uputnije povezati ovaj roman sa filmskim melodramama iz tridesetih godina i rediteljima kao što su Renoar ili Žak Fejder. Ukoliko svi ovi umetnici i polaze od elizabetanske i uopšte renesansne žanrovske matrice, oni je u skladu sa svojim poetičkim svetonazorom dalje razvijaju u raznim pravcima: ka građanskoj drami, istorijskom spektaklu ili socijalnoj utopiji.\nSerbov roman u stilskom smislu odlikuje izvanredno suptilno poigravanje žanrovskim konvencijama, i, kao što je već rečeno, sposobnost da ih prevlada i na neki način unapredi. Veštim kombinovanjem izmaštanih i stvarnih refernci, pravila žanra i njihovim izneveravanjem, patetičnim obrtima i humornim komentarima, Serb je stvorio roman koji je na prvi pogled jednostavno strukturiran i „lak za čitanje“, ali koji se u svom punom umetničkom i humanističkom kapacitetu otvara tek kada se smesti u kontekst ratne Evrope u kome nastaje i kada se posmatra u istorijsko-žanrovskoj perspektivi. Tada bi se Oliver VII mogao čitati i kao socijalnoutopistički roman suprotnog žanrovskog predznaka u odnosu na Krležin Banket u Blitvi, koji nastaje u isto, zlokobno vreme. I, uprkos tada, a i sada vrlo utemeljenim apokaliptičnim slutnjama, ista je vera u književnu umetnost i (varljivu) utehu koju ona nudi.


23/04/2021 8:01:40 AM\nNASLOVNA / HOT / VW lagao za emisije gasova, kazna 18 milijardi dolara?\nAmerička agencija za zaštitiu okoline (EPA) optužila je grupaciju Volkswagen da je uz pomoć softverskog uređaja prikrivala stvarni nivo zagađenja dizel motora koji su ugrađeni u skoro pola miliona vozila na tržištu SAD. EPA navodi da je VW u svoja vozila instalirao uređaj koji značajno smanjuje emisije azotnih oksida, ali samo u slučaju kada je automobil podvrgnut strogim testovima koji služe za merenje tih emisija.\n“Vozila su opremljena softverom koji isključuje kontrolu emisije u uobičajenim uslovima vožnje, a uključuje ga kada automobil prolazi testove emisije”, otkriva EPA. Ta agencija navodi da je softverski uređaj za lažiranje emisije ugrađen u 482.000 automobila marki Audi i Volkswagen koji su proizvedeni od 2009. do 2015. godine.\nU pitanju su putnička vozila pogonjena četvorocilindarskim dizel motorima, a uglavnom je reč o modelima Jetta, Beetle, Golf, Passat i Audi A3. Zahvaljujući softverskoj prevari, vozila mogu da proizvedu i do 40 puta više štetnih gasova nego što je dozvoljeno, što predstavlja opasnost po javno zdravlje, navodi EPA.\nAmeričke vlasti naredile su Volkswagenu da povuče sporne automobile sa tržišta, a nemački proizvođač naveo je u saopštenju kako sarađuje sa istražiteljima. Postojeći federalni zakon za ovakve slučajeve predviđa maksimalnu kaznu od 37.500 dolara, po automobilu, pa bi teoretski ukupna kazna mogla da dostigne i 18 milijardi dolara.\nTagovia3 audi Automobili azot emisije epa gasova Golf grupacija kazna laganje pasat Prevara stetnih gasova Volkswagen vw\nPrethodno Ovako će da izgleda Audi Q6?\nSledeće Maserati Levante premijera u 2016


Predsednik: Kosovari su u Kuksu našli toplotu albanskog ognjišta - Novosti i Događanja - V.D. Presednice Republike Kosovo - Dr. Vjosa Osmani - Sadriu\nPredsednik: Kosovari su u Kuksu našli toplotu albanskog ognjišta\nKuks, 9. novembar 2017. godine – Predsednik Republike Kosovo, Hashim Thaçi, danas je u Palati kulture u Kuksu odlikovao građane Kuksa medaljom „Orden slobode“.\nPredsednik Thaçi je rekao da je u Kuksu kako bi izrazio veliku zahvalnost svim građanima Kuksa, koji su srdačno i sa nemerljivom velikodušnošću pružali utočište za oko 500 hiljada njihove braće i sestara sa Kosova, koji su nasilno bili proterani u godinama rata.\n„U najkritičnijem periodu za kosovske Albance, novi Kuks, mali Kuks samo po izgledu, postao je veliki, otvoreni, voljeni i duboko velikodušan i plemenit Kuks“, rekao je on.\nPredsednik Thaçi je rekao da su pravična borba Oslobodilačke vojske Kosova i uspesi NATO učinili još više divljom anti albansku politiku Beograda, koji je započeo etničko čišćenje putem ubistava, gonjenja, proterivanja i genocida.\n„Nenaoružani narod, žene, muškarci, starci i deca, na silu su proterani sa njihovih ognjišta u pravcu Makedonije i Albanije. U Kuksu je mesto našlo skoro milion proteranih. Zahvaljujući solidarnosti, ljubavi i čistog osećanja ljubavi prema otadžbini, proterani Kosovari su u vašem Kuksu pronašli toplotu albanskog ognjišta i sa strpljenjem su čekali završetak rata“, dodao je predsednik Thaçi.\nPrvi čovek države je rekao da je nakon duge istorije napora za slobodu, Kosovo na kraju stvorilo bitnu političku i vojnu organizaciju, Oslobodilačku vojsku Kosova, najuspešniju gerilu u prošlom veku, kako bi oživeli ideal i san o slobodi.\n„Po prvi put Kosovo je postiglo da bude akter u međunarodnoj areni na Konferenciji u Rambujeu. Po prvi put Kosovo je na svojoj strani imalo jake međunarodne prijatelje, svet demokratskih vrednosti. Upravo je to bio politički napredak Kosova, što je postiglo da proizvede međunarodni dokument kojim je demokratski svet angažovao najjači savez na svetu, NATO, kako bi vojno intervenisao nad metama sprske policije i vojske“, rekao je predsednik Thaçi.\nZa stanovnike Kuksa uopšteno, predsednik Thaçi je rekao da su deo zajedničke istorije Kosova.\nOn je rekao da su i oni doživeli ono što su doživeli njihova braća i sestre sa Kosova.\nTokom 1998-1999. godine, Kuks je postao baza OVK. Grad Kuks je doživeo granatiranja srpske vojske. Mnogi građani Kuksa su se pridružili redovima Oslobodilačke vojske Kosova, onako kao što su to učinili i građani Hasa i Tropoje“, rekao je predsednik Thaçi.\nPrvi čovek države je rekao da su Kuks i Prizren imali političku, istorijsku i geografsku sudbinu podele nepravednom državnom granicom, tokom čitavog veka. Ali, u toj podeli i izolaciji, prema predsedniku Thaçi-ju, preko Radio Kuksa je nađen način komunikacije između Kosova i Albanije.\n„Na Radio Kuksu se emitovala zabranjena kosovska istorija“, istakao je on.\nA gradonačelnik Kuksa, Bashkim Shehu, rekao je da je ovo poseban dan za stanovnike Kuksa, zbog visokih vrednosti i osećaja koji su pokazali tokom ratnih godina na Kosovu.\n„Thaçi je bio u Kuksu kao ratni lider, kao borac za slobodu, ali danas je došao kao predsednik Kosova, kako bi nam pokazao da Kosovo i Kosovari ne zaboravljaju“, rekao je Shehu.\nTražeći podršku od dve albanske vlade, Shehu je predložio da se stvori „Muzej sećanja“, kako bi se sećali teških dana koje su Kosovari i građani Kuksa preživeli zajedno.\nU znak zahvalnosti zbog velikodušnosti Kuksa, predsednik Thaçi je dodelio medalju „Orden slobode“ građanima Kuksa.


Predstavnicima sportskih klubova i organizacija uručeni ugovori o finansiranju progama u 2022. godini - Dnevnik Juga\nHome / GRADOVI / Leskovac / Predstavnicima sportskih klubova i organizacija uručeni ugovori o finansiranju progama u 2022. godini\nSrdjan Stamenkovic 21/01/2022\tLeskovac, SPORT Leave a comment\nPredstavnicima sportskih klubova i organizacija danas su u sali Narodnog pozorišta uručeni Ugovori o finansiranju programa u 2022. godini.\nUgovore je uručio gradonačelnik Leskovca dr Goran Cvetanović koji se obratio okupljenima i najavio dalju podršku lokalne samouprave radu uspešnih sportskih kolektiva i pojedinaca.\n– Nikada veću finansijsku podršku nismo pružili sportskim klubovima, a podsetiću vas da je krajem 2012. godine kada smo preuzeli odgovornost bilo 18 miliona dinara, sada smo u 2022. godini došli do 120 miliona dinara, ili nešto više od milion evra, i ako uz to dodamo podršku SRC Dubočica, gde takođe izdvajamo milion evra, to je godišnje za sportiste iz našeg malog, a ipak velikog grada, dva miliona evra. Ulaganje u sportske klubove i u sportsku infrastrukturu je investicija za budućnost sporta, a značajna je i u zdravstvenom smislu. Investicija stadiona koji vredi 2,5 milijarde dinara, pokazuje koliko i Vlada Republike Srbije i predsednik Aleksandar Vučić ulažu u sport, i ono što je najstabilniji deo našeg društva. Nama je značajno da imate bolje uslove, a za grad turističku i sportsku atrakciju, a za sve nas prostor na kom možemo da okupljamo klubove i ljubitelje sporta, ne samo iz Srbije, nego i šire. U uređenje sportskih hala, terena i igrališta, fiskulturnih sala u pojedinim školama, Avantura parka, od kako sam preuzeo odgovornosst sa svojim timom, uloženo je preko 200 miliona dinara. Čestitam vam na do sada ostvarenim uspesima, želim vam da u 2022. godini budu još bolji i brojniji. Lokalna samouprava grada Leskovca vam je uvek i za sve dostupna, uvek ćemo vam biti stabilan partner i vaša finansijska, moralna i svaka druga podrška – rekao je gradonačelnik Leskovca dr Goran Cvetanović.\nU ime pristunih, obratila se Danica Ćirković, kapiten Odbojkaškog kluba Leskovac, koja je rekla da se nakon 8 godina vratila u klub u kom je počela da trenira odbojku, istakla da se nada da će sa svojim saigračicama ostvariti ulazak u Prvu A ligu i da će opravdati očekivanja kluba, trenera, grada Leskovca i gradonačelnika Cvetanovića i zahvalila se na ukazanom poverenju i konstantnoj podršci koju im Grad pruža.\n– Ja nisam Leskovčanin, ja sam Zaječarac, ali se ovde od prvog trenutka kada sam došao pre dve i po godine, kada mi je predsednik kluba ukazao poverenje, ja osećam kao momak iz Leskovca. Mislim da mi, zahvaljujući sredstvima iz Grada, iz dana u dan opravdavamo očekivanja i neki cilj koji smo zacrtali jeste da Zdravlje iz dana u dan, iz godine u godinu prati jedan progres u svakom pogledu, i u organizacionom i u rezultatskom smislu. Ništa od toga ne bi bilo moguće da mi nemamo podršku Grada u finansijskom smislu, jer bez stabilnih finansija, nije prirodno da se prati rezultatski uspeh. Pokušavam da budem najbolji ambasador i Leskovca kao grada i Zdravlja kao košarkaškog kluba, jer mislim da mi stvarno na jedan dostojan i lep način prezentujemo i ovaj klub i ovaj grad – rekao je trener Košarkaškog kluba Zdravlje Lazar Spasić.\nPrevious Vujović: U ovoj godini ulažemo još više sredstava u projekte za čistiji vazduh\nNext Cvetanović: Grad dobio sudski spor protiv EPS-a, naplaćena komunalna taksa u iznosu od 73 miliona dinara


Korona virus: Od subote Srbija ukida važenje propusnica, maske samo preporuka, pandemija daleko od kraja - upozorava SZO | Luftika\nKorona virus: Od subote Srbija ukida važenje propusnica, maske samo preporuka, pandemija daleko od kraja – upozorava SZO\nPošto se epidemiološka situacija u Srbiji poboljšava, Krizni štab je u četvrtak doneo odluku da se od subote ukinu kovid propusnice i ograničenje broja ljudi u zatvorenim prostorijama, a svetski stručnjaci upozoravaju da je pandemija daleko od kraja.\nMere se ublažavaju jer je smanjen broja pregleda, kao i broja hospitalizovanih u odnosu na broj potvrđenih kovid slučajeva, rekla je doktorka Darija Kisić Tepavčević.\nOstaje preporuka da se nose maske u zatvorenim prostorima, dodala je.\n„Kada je u pitanju izolacija obolelih, ona je i dalje na snazi jer je to osnovna protivepidemijska mera prema bolesniku – od sedam dana, po potrebi duže“, kazala je epidemiološkinja posle sednice Kriznog štaba.\nPrema zvaničnim podacima od četvrtka, 10. marta, u poslednja 24 sata u Srbiji je od posledica korona virusa preminuo još 21 pacijent, a zaraženo njih još 2.139 ljudi.\nPandemija je daleko je od kraja, upozorio je generalni direktor Svetske zdravstvene organizacije Tedros Gebrejesus.\nU svetu je do sada zaraženo više od 449 miliona ljudi, a preminulo je više od šest miliona.\nDato je više od 10,64 milijarde doza vakcina, prema podacima Univerziteta Džons Hopkins.\nPreporuka Nacionalnog komiteta za imunizaciju je uvođenje dodatne buster doze, a za starije od 18 godina četvrta doza, saopšteno je 10. marta.\n„Ta druga buster doza, može da se dobije pet meseci posle prve, a odnosi se pre svega na one koji su pod većim rizikom od težeg oboljenja“, rekla je Darija Kisić Tepavčevićeva.\nPreporuka Komiteta je i uvođenje buster doze za vakcinaciju dece od 12 do 18 godina.\nInstitut za javno zdravlje „Batut“ objavio je ranije preporuke kada primiti buster dozu vakcine.\nKisić Tepavčević je rekla da je u momentu kad je donesena odluka da se uvedu kovid propusnice bio dominantan delta soj, a propusnice su bile efikasne u njegovom suzbijanju.\nKako je rekla, delta soj korona virusa više se ne registruje u Srbiji.\nPrema najnovijim zvaničnim podacima, od četvrtka, 10. marta, od kovida je u Srbiji u poslednja 24 sata preminuo 21 pacijent, a registrovano je još 2.139 novih slučajeva zaraze od 13.892 testirana.\nOd početka pandemije, zvanično je potvrđeno 1.934.953 slučaja zaraze, a preminulo je ukupno 15.533 ljudi, prema podacima sa sajta covid19.rs.\nU bolnicama je trenutno 1.467 pacijenata, a na respiratorima je njih 74.\nKada je reč o putnicima međunarodnom saobraćaju mere ostaju na snazi, saopštila je Kisić.\nZa ulazak u zemlju obavezni su dokaz o vakcinaciji, dokaz o preležanoj bolesti ili odgovarajući serološki test.\nBivši izraelski premijer Benjamin Netanjahu pozitivan je na korona virus, saopštio je njegov portparol.\nPandemija korona virusa daleko je od kraja, upozorio je generalni direktor Svetske zdravstvene organizacije Tedros Gebrejesus.\nU svetu je do sada zaraženo više od 449 miliona ljudi, a preminulo je više od šest miliona. Dato je nešto više od 10,64 milijarde doza vakcina, prema podacima Univerziteta Džons Hopkins.\nBosna i Hercegovina – 372.645 potvrđenih slučajeva\nDo sada su preminula 15.590 pacijenata, a oporavilo se 192.218\nHrvatska – 1.067.589 potvrđenih slučajeva\nDo sada je preminulo 15.590, a oporavilo se 1.042.276 ljudi\nSlovenija – 907.630 potvrđenih slučajeva\nDo sada je preminulo 6.382, a oporavilo se 878.730 ljudi\nSeverna Makedonija – 300.106 potvrđena slučaja\nDo sada je preminulo 9.097, a oporavilo se 288.761 ljudi\nCrna Gora – 231.115 potvrđenih slučajeva\nPreminulo je 2.689, a oporavilo se 227.575 ljudi\nKosovo – 226.680 potvrđenih slučajeva\nDo sada je preminulo 3.120, a oporavilo se 222.696 ljudi\n„U petak će tačno biti dve godine kada samo rekli da se širenje koronavirusa može označiti pandemijom“, rekao je Gebrejesus na virtuelnoj konferenciji za novinare u Ženevi.\nGebrejesus je rekao da korona virus nastavlja da se širi i da i dalje postoje prepreke u distribuciji vakcina, testova i tretmana.\nPrema njegovim rečima, testovi koji mogu da otkriju nove varijante koronavirusa, izvor su zabrinutosti jer su mnoge zemlje drastično smanjile upotrebu tih testova.\n„To nas sprečava da vidimo gde je virus, kako se širi i kako se razvija“, rekao je Gebrejesus.\nOn je naveo da je takva strategija testiranja u Južnoj Africi omogućila da se otkrije omikron soj krajem novembra 2021, a sada je taj soj korona virusa dominantan u svetu.\nNetanjahu se, kako je naveo, oseća dobro i poštuje zdravstvene preporuke, prenose izraelski mediji.


GODIŠNJICA OD PRVOG LETA KA AMERICI: Do NJujorka 80.000 putnika | Novosti.RS\n23. 06. 2017. u 08:02\n"Er Srbija" u srcu Amerike\nSrpska avio-kompanija "Er Srbija" danas obeležava godinu od prvog leta ka Americi. Tokom proteklih 12 meseci 204 povratna leta\nLET Beograd - NJujork danas slavi prvi rođendan. Za godinu, najreprezentativniji širokotrupni avion "erbas A330" prevezao je skoro 80.000 putnika. Predstavnici kompanije "Er Srbija", koja je posle 24 godine ponovo povezala našu zemlju sa SAD, kažu da su izuzetno zadovoljni što proslavljaju prvu godišnjicu uspešne realizacije letova ka NJujorku.\nKada je reč o regionu, kako saznajemo, dve trećine putnika čine ljudi iz Srbije. Inače, u "Er Srbiji" objašnjavaju da postoji interesovanje gostiju iz susednih zemalja, sa velikim brojem onih koji su dolazili povezanim letovima iz Crne Gore, Albanije, Grčke, Makedonije i Hrvatske.\nPRIZNANJE UVOĐENJE dugolinijskog leta bio je jedan od glavnih razloga zašto je "Er transport vorld", jedan od najvećih medijskih brendova u svetu u oblasti vazduhoplovstva, proglasio "Er Srbiju" za tržišnog lidera među avio- -kompanijama za 2017. godinu.\n- Reakcije srpske dijaspore u Severnoj Americi izuzetno su pozitivne - rekli su u "Er Srbiji".\n- Let do NJujorka ima pozitivan uticaj i na trgovinu, pri čemu poslovanje Er Srbije, u oblasti robnog transporta, premašuje sva očekivanja - naglašavaju u srpskoj avio-kompaniji.\nPRVOKLASNA kabina biznis klase ima 18 sedišta sa oborivim naslonom koja omogućavaju putnicima da se odmore i dobro naspavaju pre sletanja u NJujork ili Beograd, sa srpskim jelima na meniju restoranskog kvaliteta i najboljim domaćim vinima, pričaju u "Er Srbiji". Svako sedište u biznis klasi je opremljeno ličnim sistemom za zabavu - gledanje filmova, TV serija i slušanje muzike.


Petev: Dat ću priliku svim pozvanim igračima\nPrvi trening reprezentacija BiH će obaviti u 18 sati u Trening kampu FK Sarajevo u Butmiru\nVećina fudbalera je stigla ili će doći tokom dana na pripreme fudbalske “A“ reprezentacije Bosne i Hercegovine na Ilidži. Na pripreme će kasniti samo Nikola Vasilj i Dennis Hadžikadunić, saopšteno je danas iz Nogometnog/Fudbalskog saveza BiH, prenosi Anadolu Agency (AA).\nMedicinski tim bh. reprezentacije obavio je preliminarne preglede igrača koji su stigli. Stipe Lončar ima problem sa aduktorom i neće biti na raspolaganju selektoru Ivaylu Petevu za predstojeće prijateljske utakmice protiv Crne Gore i Danske. Dario Šarić već neko vrijeme ima povredu mišića prednje natkoljene lože i nakon dodatne dijagnostike i konsultacija donijeće se odluka o njegovom statusu.\n“Siguran sam da ćemo se dobro pripremiti za utakmice sa Crnom Gorom i Danskom, mada imamo puno ozlijeđenih igrača. Trenutno je u ekipi 14 igrača do 23 godine, i to je dobra prilika za njih da pokažu svoj kvalitet i nametnu se. Svima ćemo dati šansu i nadam se da će je iskoristiti“, kazao je selektor “zmajeva“ Petev.\nPrvi trening reprezentacija BiH će obaviti u 18 sati u Trening kampu FK Sarajevo u Butmiru.\nZmajevi prema novoj FIFA rang listi 55. reprezentacija svijeta\nSaničanin: Napraviti što bolji rezultat protiv Crne Gore i Danske


Ujedinjeni protiv Mila, ali pravi test jedinstva biće vlast - NOVA portal\nSvet Autor:DW01. sep. 202017:04\nCrna Gora će se narednih dana suočiti sa pitanjem da li njena izrazito heterogena opozicija, kojoj je zajedničko samo protivljenje dugogodišnjem vlastodršcu Milu Đukanoviću, može da formira funkcionalnu vladu, piše nemački dnevnik Frankfurter algemajne cajtung (Frankfurter Allgemeine Zeitung – FAZ).\n“Da li mogu zeleni, ekonomski liberali, proevropski reformatori, pristalice Putina, srpski nacionalisti, levičari, političari albanske manjine, popovi, teoretičari zavere, fanovi EU i simpatizeri Donalda Trampa da naprave koaliciju? Pitanje zvuči iskonstruisano ali u Crnoj Gori, balkanskoj državi na Jadranu sa jedva 630.000 stanovnika, ono će narednih nedelja biti deo svakodnevne političke prakse”, piše list u komentaru.\nFAZ konstatuje da su nedeljni parlamentarni izbori makar na papiru otvorili mogućnost koju je malo ko više očekivao – mogućnost promene vlasti.\nZa tako nešto, bilo bi potrebna “izuzetno heterogena koalicija od desetak grupa i grupica koje su delom oštro ideološki suprotstavljene”.\n“Ujedinjuje ih protivljenje Đukanoviću. Taj zajednički imenitelj dovoljno je jak da se bude u opoziciji, ali je neizvesno da li se sa njim može i biti na vlasti”, piše nemački list.\nPrema pisanju FAZ-a, najjača snaga unutar opozicije je koalicija “Za budućnost Crne Gore”, koja je osvojila oko 33 odsto glasova i u kojoj se mogu naći “rusofili zaljubljeni u Putina i teoretičari zavere koji za koronavirus tvrde da je oružje duboke države i globalne mreže pedofila, a spas očekuju od Beograda i Moskve”.\n“Njima je važno da Crnu Goru skrenu sa ‘stranputice’ zapadnih integracija i da ponište ulazak zemlje u NATO koji se dogodio 2017. godine. Nisu istina svi predstavnici a još manje birači tog saveza takvi zanesenjaci, ali je ta koalicija svakako čudna svetonazorska mešavina – u najmanju ruku u poređenju sa drugim snagama opozicije koje se takođe pitaju”, ocenjuje FAZ.\nDnevnik piše da za “konstruktivnu snagu” opozicije važi koalicija Crno na bijelo, “u koju se udružilo nekoliko liberalnih, reformskih partija” i u kojoj važnu ulogu ima Dritan Abazović, Albanac koji “ne vodi klijentelističku albansku politiku”, već želi “korenitu promenu politike” i “raskid sa korupcijom i nepotizmom koji se u Crnoj Gori, ne bez razloga, povezuju sa imenom Đukanović”.\nLista “Crno na bijelo” osvojila je, međutim, samo oko 5,5 odsto glasova, a reformisti poput Abazovića, ako žele da se reše Đukanovića, moraće da postignu dogovor sa predstavnicima pro-srpske opozicije, koje podržava Srpska-pravoslavna crkva, a ona u Crnoj Gori “važi za posebno konzervativnu i uticajnu”, piše list.\n“Da li se takav željeni opozicioni koktel zaista može napraviti i da li bi on imao kakav-takav rok trajanja ostaje pitanje”, konstatuje FAZ.\n“U EU, koja sa Crnom Gorom od 2012. godine vodi pristupne pregovore, malo ko još gaji iluzije o Djukanoviću, ali je nemali i skepticizam prema eventualnoj mnogopartijskoj koaliciji njegovih protivnika. Đukanovićeva vladavina važi za školski primer privatizacije državnih institucija od strane jedne partije, ali da li je opozicija u stanju da to okonča?, postavlja pitanje dnevnik.\nPrema oceni lista, “ako ikako bude formirana vlada bez Djukanovićeve partije, onda verovatno samo ekspertska, kako su to predložili Abazović i neki drugi predstavnici opozicije”.\nĐukanović do daljnjeg ostaje na vlasti, jer njegov mandat predsednika države ističe tek u aprilu 2023. godine, a tu je i Demokratska partija socijalista (DPS) čiji je on predsednik, i koja je, za slučaj da opoziciona koalicija doživi neuspeh, “svakako spremna da ponovo, kao i u prošlosti preuzme unosne obaveze vlasti – pa bilo to samo narednih 30 godina”, konstatuje FAZ.\nAleksa BečićCrna GoraDritan Abazovićizbori u CGMilo ĐukanovićOpozicijaPodgoricaZdravko Krivokapić


M. K. 25. avgusta 2018. 10:45\nObnova Druge mornaričke flote SAD, sa ciljem da se Rusija obuzda u Severnom Atlantiku stvara pretnju za severne pomorske veze sa Rusijom i primoraće Moskvu da preduzme adekvatne mere kako bi odgovorila na novonastalu situaciju, izjavio je zamenik šefa komiteta za odbranu i bezbednost Saveta federacije Rusije Aleksej Kondratjev.\n„Na svaku akciju postoji reakcija, a u ovom slučaju biće preduzete adekvatne mere. Ja u ovom trenutku ne mogu da preciziram kako će se razvijati Severna ruska flota, ali će odgovor biti takva da se osigura bezbednost Rusije“, podvukao je on.\nKondratjev je ocenio da je Amerika još od prošle godine aktivno počela da povećava vojnu potencijal na Severu, kao i da su to učinile i Norveška i Velika Britanija.\n„Formiranje Druge flote SAD je samo prvi korak, sa ciljem da Amerika uspostavi dominaciju na Arktiku“, dodao je.\nPrethodno je američki admiral Džon Ričardson ovaj potez američkih vlasti ocenio kao meru kako bi SAD očuvale „konkurentnost i dominaciju na moru“.\nRegionalna trka: Mađarska vojna flota prva, Srbija i Hrvatska…\nmornaricaRuska flotatrka u naoružanju\nMijatović traži od GR da ne vraća migrante u Tursku\nOd sutra u CG besplatan PCR test za turiste\nHRW:Dešavanja u Šeik Džarahu potvrđuju stvarnost aparthejda\nHR raspisala poternicu za Zoranom Mamićem\nSlovačka ukida vanredno stanje i policijski čas\nErdogan Putinu: Međunarodna zajednica da održi lekciju…


Bar - Blic Online\n"TREBA NEKOG UBITI DANAS, SAMO DA VIDIM KOGA I SPREMAM PRIGUŠIVAČ" Na suđenju za pokušaj ubistva Jovana Đurovića otkriveno da je crnogorski klan imao SPISAK ZA ODSTREL\nTreba ubiti nekog danas, veruj mi. Koga ćemo, samo da vidim spisak i spremam prigušivač – pisalo je u porukama koje je Darko Milić, jedan od optuženih za planiranje likvidacije Baranina Jovana Đurovića, razmenjivao sa izvesnim Stefanom, a kojih se sada ne seća.\nAUTOMOBIL POKOSIO MAJKU SA BEBOM Vozilo uletelo na šetalište u Baru\nJednogodišnje dete i majka povređeni su danas na pešačkoj zoni Barske rive.\nMoldavac uhapšen u Crnoj Gori DEO KRIMINALNE BANDE: Određen mu pritvor zbog VIŠEMILIONSKOG PRANJA NOVCA, devojka se brani sa slobode\nIstražni sudija podgoričkog Višeg suda odredio je pritvor M. I. dok je Moldavku E. I. pustio da se brani sa slobode. Oni su saslušani povodom predmeta vezanog za višemilionsko pranje novca.\nVELIKA AKCIJA U CRNOJ GORI Uhapšeno nekoliko pripadnika krimi-grupe bliske škaljarskom klanu zbog planiranja UBISTAVA JAVNIH FUNKCIONERA, pretresi u toku!\nLOKALIZOVAN VELIKI POŽAR KOD BARA Predsednik opštine: Imaćemo mirnu noć, izgorelo 50-70 stabala maslina\nU naselju Brinje u Mrkojevićima, kod Bara, danas posle podne je izbio veliki požar koji je u međuvremenu lokalizovan i stavljen pod kontrolu, kazao je predsednik Opštine Bar Dušan Raičević.\nGORE NASELJA KOD BARA Vetar otežava gašenje, izgubljeni veliki maslinjaci, a vatra se ŠIRI PREMA KUĆAMA (VIDEO)\nOgroman požar buknuo je u naselju Brinje u Mrkojevićima, kod Bara, a vatra je zahvatila suvo rastinje, masline i stabla kraj puta.\nNajstarije drvo masline u Evropi izgleda veličanstveno: Krije razne legende i nalazi se u našem regionu\nUz magistralni put koji vodi od Bara do Ulcinja, u mestu Mirovica, nalazi se drvo masline staro čak 2.000 godina, zbog čega se smatra jedim od najstarijih u svetu i najstarijim u Evropi.\nKompanija Novi Volvox pripremila je ekskluzivnu ponudu novih, useljivih stanova po ceni od samo 1475 €/m2 u popularnom kompleksu The Old Bakery u Budvi, kao i posebnu ponudu stanova u luksuznom Soho City kompleksu u Baru. Izuzetna lokacija The Old Bakery kompleksa u Budvi omogućava mir i odmor, a u isto vreme blizinu svih neophodnih sadržaja.


Mađarski "gripeni" pratili avione Er Srbije zbog dojava o bombi\nMađarski „gripeni“ pratili avione Er Srbije zbog dojava o bombi\nVesti Autor:Srna09. apr. 202200:0426 komentara\nMađarski borbeni avioni "gripen" u dva navrata su iz svog vazdušnog prostora ispratili avione "Er Srbije" na letovima iz Rusije zbog dojava o bombi, saopštilo je mađarsko Ministarstvo odbrane.\n„Borbeni avion `gripen` podignut je da bi ispratio srpski putnički avion na letu iz Sankt Peterburga za Beograd, a prethodno je iz vazdušnog prostora Mađarske ispraćen i srpski avion na relaciji Moskva-Beograd“, navedeno je u saopštenju.\nRanije danas ruska agencija „Ria Novosti“ javila je da je avion na liniji Beograd-Moskva dobio poruku o pretnji bombom, nakon čega je bezbedno sletro na moskovski aerodrom „Šeremetjevo“, prenosi Tanjug.\nMediji su javili i da su borbeni avioni sa oznakama Belgije ispratili avion kompanije „Er Srbija“, koji je išao iz Sankt Peterburga ka Beogradu, tokom preleta iznad teritorije Litvanije.\nPredsednik Srbije Aleksandar Vučić rekao je ranije da je ruska vazdušna kontrola obavestila Beograd da je jedan borbeni avion NATO u ruskom vazdušnom prostoru 6. aprila pratio let "Er Srbije" na letu Moskva-Beograd, nedaleko od ruske granice sa Letonijom.


Nedelja, 30. 11. 2003.\nBožidar Đelić o razgovorima u Podgorici\nDogovor o Carinskoj kancelariji\nKontrolisaće se poreklo robe koju Srbija i Crna Gora izvoze u Evropsku uniju\nBEOGRAD - Sastanak ministara finansija, zatim za ekonomske veze za inostranstvom i guvernera centralnih banaka Srbije i Crne Gore, održan u petak u Podgorici, rezultirao je dogovorom o funkcionisanju zajedničke Carinske kancelarije državne zajednice, a identični zaključci o tome treba da budu usvojeni naredne nedelje na vladama obe članice, kaže za " Glas" srpski ministar finansija Božidar Đelić. Po njegovim rečima, to omogućava da se usvoji Poslovnik koji treba da obezbedi da zajednička Carinska kancelarija počne operativno da funkcioniše kako bi se osigurala kontrola porekla robe koja se iz SCG izvozi u Evropsku uniju.\nDogovor je postignut i oko tri kredita, koje za određene projekte odobravaju Mađarska u iznosu od 35 miliona evra, zatim Francuska u istom iznosu, i Španija čiji kredit iznosi 50 miliona evra. Reč je o kreditima koji su uglavnom već ispregovarani sa stranim kreditorima, a odobreni su kao robni pod koncesionalnim uslovima, što znači da barem 35 odsto ovih zajmova predstavlja poklon, objašnjava Đelić, po čijim rečima će i ove zajmove Srbija i Crna Gora koristiti u određenoj srazmeri od 90 naprema 10 odsto.\nKao posebno dobru vest koja je stigla u Podgoricu, srpski ministar finansija ističe odluku SAD da SCG odobri dva miliona dolara za formiranje posebnog fonda, koji će podržavati projekte za energetsku efikasnost i očuvanje životne sredine. Taj fond će biti potpomognut i od strane Nemačke, koja je odlučila da sredstva koja bi morali da joj vratimo po sporazumu sa Pariskim klubom, u visini od 35 miliona evra, ostanu ovde i budu upotrebljena za projekte podizanja energetske efikasnosti u Srbiji i Crnoj Gori, objašnjava Đelić.\nPo njegovim rečima, razmotrena su još dva bitna pitanja - dokle se stiglo u podeli finansijske imovine i obaveza između Srbije i Crne Gore i u oblasti platnog prometa, o čemu će stručnjaci sa obe strane nastaviti razgovore naredne nedelje. Podsećanja radi, Ustavna povelja SCG nalaže da se podela finansijske imovine i finansijskih obaveza izvrši do kraja ove godine.\nSastanak Saveta i Vlade Srbije: O privatizaciji sa mnogo rupa\nKako se odvija restrukturiranje ŽTP "Beograd"\nNagrada za unikatni nameštaj ateljea "Belgrader"\nProdaja fabrike ventila u Boru


RTCG - Radio Televizija Crne Gore - Nacionalni javni servis :: Turizam i ekologija :: Na sedam plaža kvalitet vode druge klase\nISTRAŽIVANJE 12. 06. 2018. 12:53 >> 12:44 0\nRezultati analize kvaliteta morske vode za 100 javnih kupališta, koju je Institut za biologiju mora sproveo u periodu od 06. do 08. juna, pokazali su da je na 93 kupališta kvalitet morske vode bio prve (K1), dok je na sedam kupališta bio druge klase (K2).\n"Ovi rezultati potvrđuju da je morska voda na crnogorskim kupalištima odličnog kvalitetna, tj. da je sanitarno ispravna, te bezbjedna za kupanje i rekreaciju", saopšteno je iz Morskog dobra.\nOd ukupno 16 kupališta u opštini Ulcinj na njih 14 voda je bila odličnog kvaliteta, dok je na dva kupališta bila klase K2.\nU Baru kvalitet morske vode je na svih 12 kupališta bio K1 klase. Na području opštine Budva, na svih 27 lokacija voda je bila kategorije K1, isto kao i u opštini Tivat gdje je na svih 9 kupališta voda bila K1 klase.\nU Kotoru je, od ukupno 15 kupališta, kvalitet K1 bio na 14 lokacija dok je na jednoj kvalitet bio klase K2. Kada je u pitanju kvalitet vode na obali Herceg Novog, analize su pokazale kvalitet K1 na ukupno 17 kupališta, dok je na preostala 4 kupališta voda bila klase K2.\nSvi pozivi sačinjeni na osnovu zakona\nZakup na Maloj plaži i do 10.000 eura\nCilj da kupališta budu spremna do 1. maja


Anđelija Stojanović - Jovana Miljanović\nKako vreme odmiče, sve sam svesnija šta zapravo želim i koju poruku želim da pošaljem. Shatila sam da mi je bitan kvalitet a ne kvantitet, kao i prezentovanje ko sam ja zapravo, bez potrebe da se uklapam u šemu koja “prolazi” kod ljudi, samo zato što će biti veća čitanost. Ni ranije nikada nisam to svesno radila, i uvek sam davala lični pečat svakoj objavi, ali sam uvidela da sam ipak na neki način izgubila sebe u celoj toj priči. Sve ovo sam napisala zato što želim da ti se zahvalim, jer si mi neizmerno pomogla u tome – tvoj kurs mi je bio vetar u leđa u pravom trenutku! I vrtlog pozitivne energije koji me je osnažio da se usudim da pričam o nekim stvarima za koje smatram da mogu biti od pomoći ljudima, a nisu “fensi i popularne”.\nSvojim postovima, a i samom pojavom, zaista podstičeš ljude da prihvate svoju individualnost i budu srećni sami sa sobom verujući u sve što žele da postignu.


VUČIĆ GARANTUJE BEZBJEDNOST KRIVOKAPIĆEVIM ĆERKAMA: Ne praviti predstavu za javnost i zbog pisanja tabloida optuživati Srbiju – Portal Luca\nVUČIĆ GARANTUJE BEZBJEDNOST KRIVOKAPIĆEVIM ĆERKAMA: Ne praviti predstavu za javnost i zbog pisanja tabloida optuživati Srbiju\nPredsjednik Aleksandar Vučić odbacio je danas da iz Srbije stižu poruke u Crnu Goru koje nisu ni bratske, a ni prijateljske i pozivajući ćerke Zdravka Krivokapića da se vrate i žive u Srbiji poručio im da će im Srbija garantovati punu bezbjednost.\nVučić je odgovarajući na pitanje novinara, nakon ceremonije obilježavanja završetka radova na konstrukciji Kule Beograd, iznio činjenice koje govore u prilog tome da Srbija nije učinila ništa loše Crnoj Gori u prethodnih nekoliko godina, za razliku od Podgorice.\n„Jesmo li mi priznali nezavisnost Boke Kotorske, Rožaja ili nekog drugog dijela Crne Gore, jesmo li prihvatili da se otcjepi neki dio Crne Gore i rekli zarad evropskih integracija mi ćemo da prihvatimo taj dio Crne Gore kao nezavistan – nismo, oni jesu, priznali su nezavisnost Kosova“, kazao je Vučić.\nDodaje da je iz Podgorice protjeran srpski ambasador i to zato što je, kako kaže, napisao o Mojkovačkoj bici ono što su istorijske činjenice i ono sa čim se današnje crnogorsko rukovodstvo saglašavalo u tom trenutku.\n„Mi smo njima dali vakcine, a oni su deo vakcina umjesto da daju narodu, Albancima na Kosovu, što bih i ja učinio, dali, da bi ponizili Srbiju oružanim snagama, vojsci Kosova„, kaže.\nNavodi i da sa 400 vakcina, koliko su dali vojsci Kosova, ništa nisu pomogli jer je to za 200 ljudi.\n“Ali, dali su vojsci Kosova koja je protiv međunarodnih zakona formirana suprotno Rezoluciji 12 44 da bi dodatno ponizili Srbiju“, naglasio je predsjednik.\nKako kaže, sve što je rekao su činjenice, kojima se i oni u Crnoj Gori hvale.\nKada je riječ o napadu u jednom dnevnom listu u Srbiji Krivokapićevih ćerki, predsjednik ističe da je apsolutno protiv napada na porodicu, ne samo Krivokapićevu, već svačiju\n„Šta hoćete, da se miješam u rad novina, tada biste o meni govorili kao o diktatoru. Da li se slažem sa tim, ne, ali vi optužujete Srbiju zbog pisanja tabloida“, kazao je.\nIstiče da je on svakog dana na crnogorskim naslovnim stranama i dodaje da mu je napadana porodica bezbroj puta.\n“Mene su optužili prije neki dan u zvaničnim novinama crnogorske vlasti za državni udar i to kao zato što sam ja nešto dojavio patrijarhu, a nisam ni znao da Krivokapić dolazi da se nađe sa patrijarhom“, ukazao je Vučić.\nIstiče da će Krivokapićevim ćerkama država Srbija garantovati punu bezbjednost, ali dodaje da je trebalo da o njihovoj, kako tvrde, ugroženosti obavijeste državne organe Srbije.\n“A ne da pravite predstavu za javnost jer predstavu za javnost po onome što piše u crnogorskim medijima mogu da pravim svaki dan i mogu i sin i ćerka i cijela familija svakoga dana da mi izdaju saopštenja po tom pitanju, a neću da govorim o tajkunskim medijima u Srbiji koji svakoga dana organizovano vode hajku“, naveo je.\nU tom smislu, ukazao je na to da je on najnapadanije lice u regionu i da zbog toga još nijednom nije zaplakao nigdje, niti je proglasio ijednu državu da stoji iza toga.\nPozvao je Krivokapićeve ćerke da dođu u Srbiju i poručio im da su dobrodošle da žive ovdje.\n“Garantovaćemo im bezbjednost, Srbija je zemlja dobrih domaćina i dobrih ljudi i kod nas suprotno ne smije da se dešava“, kazao je Vučić.\nBravo Vucucu ,ne dozvoli da puste suzu,jer će otac u manite pasat,reci BRE kao min.Milatović “da su vise nego dobro došle …”


Članovi Uprave UNS: Radomirović zloupotrebljava udruženje u cilju diskvalifikacije protivkandidata - Društvo - Dnevni list Danas\nPočetna » Društvo » Članovi Uprave UNS: Radomirović zloupotrebljava udruženje u cilju diskvalifikacije protivkandidata\nGrupa od 11 članova Uprave Udruženja novinara Srbije (UNS) optužila je danas aktuelnog predsednika UNS Vladimira Radomirovića da uoči izbora zakazanih za 29. maj, „zloupotrebljava“ udruženje u cilju „diskvalifikacije protivkandidata“.\nOcenili su da reakcija dela UNS oko Radomirovića na ocenu Agencije za borbu protiv korupcije da Živojin Rakočević nije u sukobu interesa i da može biti kandidat za predsednika udruženja, „pokazuje da više nismo na terenu novinarstva i uvažavanja argumenata, već borbi nalik političkom razračunavanju i eliminaciji protivkandidata po svaku cenu“.\n„Predsednik Udruženja novinara Srbije Vladimir Radomirović nije smeo da dozvoli da jučerašnje saopštenje bude objavljeno u ime UNS, jer pokazuje da kompletan UNS služi njegovom reizboru, da članovi Uprave UNS koji podržavaju kandidaturu Živojina Rakočevića nisu UNS i da je jednoumlje poželjan obrazac za UNS“, stoji u saopštenju.\nNavodi se da je ocenom Agencije za borbu protiv korupcije da nema sukoba interesa u slučaju Živojina Rakočevića „dovedena u pitanje“ odluka Kandidacione komisije UNS da odbaci njegovu kandidaturu za predsednika udruženja.\n„Upravo je Kandidaciona komisija UNS umesto da se bavi tumačenjem Statuta UNS, iz kog je jasno da je kandidatura Živojina Rakočevića nesporna, zašla na teren tumačenja zakona, što nije njen mandat. Tako je umesto Statuta UNS razloge za odbacivanje kandidature Rakčevića ta komisija tražila u Zakonu o sprečavanju korupcije, zašta je nadležna Agencija za sprečavanje korupcije“, piše u saopštenju.\nPrethodno je aktuelni predsednik Udruženja novinara Srbije Vladimir Radomirović upozorio na „skandalozno mešanje države i politike“ u izbore za predsednika UNS, zakazane za 29. maj.\n„Na to smo reagovali i mislimo da je tu opet reč o pokušaju zloupotrebe udruženja i očiglednoj zloupotrebi institucija, kao što su i mene nedavno te iste kolege prijavile da ugrožavam bezbednost novinara, a nikakav argument i dokaz nisu za to imale. Samo su hteli da iskoriste to u jednoj političkoj borbi i da pokušaju da me diskvalifikuju“, rekao je Radomirović za televiziju Pink a preneo je UNS.\nUNSVladimir RadomirovićŽivojin RakočevićzloupotrebaBeograd\nMinistar unutrašnjih poslova Aleksandar Vulin ocenio je danas da će predstojeće svetsko prvenstvo u boksu, koje će biti održano u Beogradu, radom Vlade Srbije, predsednika Aleksandra Vučića i Bokserskog saveza Srbije "biti zapamćeno", kao i da će nagradni fond na takmičenju biti najveći u istoriji tog sporta.\nOni koji su ga poznavali, sa njim sarađivali ili...


Trgovci u FBiH koriste tanke kese i izbjegavaju plaćanje naknade, građani i dalje najveći zagađivači - Portal 072info\nUredba o naknadama za plastične kese u Federaciji BiH donesena je 2014., ali iz Fonda za zaštitu okoliša ističu kako nije u potpunosti efikasna. Federalnom ministarstvu za zaštitu okoliša uputili su Prijedlog izmjene i dopune ovog dokumenta kako bi se i za rinfuzne materijale uključilo naplaćivanje naknada. Prema Uredbi svi registrirani trgovci, trgovačke radnje, marketi, supermarketi, pekare, kiosci, apoteke ili prodavnice mješovite robe u FBiH dužni su plaćati naknadu za stavljanje u promet kesa “tregerica” čija debljina stijenke ne prelazi 20 mikrona. S druge strane, plastične kese sa stijenkom debljine iznad 21 mikron i kese za rinfuzne ili rastresite materijale uopće nisu predmet Uredbe. Kako ne bi plaćali naknade, trgovci uglavnom koriste ove vrste plastičnih kesa koje, pritom, i dalje zagađuju okoliš.\nPrethodni članakBosanac na Islandu: Radnik je ovdje na prvom mjestu, godišnji traje 45 dana\nSljedeći članakDonosimo vam kontrolnu listu za proljetno čišćenje vaše kuće


IZMIJENJENA OPTUŽNICA ZA GENOCID U SREBRENICI: Ovaj general je bio nadređeni Ljubiši Borovčaninu, osuđenom u Haagu na 17 godina zatvora | Slobodna Bosna\nIZMIJENJENA OPTUŽNICA ZA GENOCID U SREBRENICI: Ovaj general je bio nadređeni Ljubiši Borovčaninu, osuđenom u Haagu na 17 godina zatvora\nGeneral policije Goran Sarić je optužen da je komandovao policijskim snagama koje su učestvovale u pretresima, razoružavanju i zauzimanju položaja pripadnika trupa Ujedinjenih nacija (UN) te prisilnom premještanju žena, djece i staraca, kao i odvajanju muškaraca i dječaka, koji će kasnije biti pogubljeni.\nU nastavku suđenja za genocid počinjen u Srebrenici, Sud Bosne i Hercegovine prihvatio je izmijenjenu optužnicu protiv generala policije Gorana Sarića, preciziravši ulogu optuženog i uvodeći nove okolnosti.\nTužilac Ibro Bulić je odgovorio da se ne radi o proširenju krivičnog djela, već o preciziranju činjenica\nutvrđenih na glavnom pretresu.\nŠOK NA OBALI VRBASA: Šetači gledali seks u troje, djevojka tvrdi da je žrtva silovanja!\nDAVOR DRAGIČEVIĆ, 147. DAN: „Davidov egzekutor je ćelav, znam mu i broj...“\nTRAGEDIJA KOD SPLITA: Mladić kojeg je ubio grom bio je farmaceut i navijač Željezničara


Volvo kamioni: The Iron Knight i I-Shift sa dvostrukim kvačilom oborili su dva svetska rekorda u brzini Volvo kamioni: The Iron Knight i I-Shift sa dvostrukim kvačilom oborili su dva svetska rekorda u brzini – MOTOR blog\nPogledajte vožnje u kojima su oboreni svetski rekordi ovde\nThe Iron Knight kompanije Volvo Trucks koji je vozio Boije Ovebrink sada drži zvanične svetske rekorde u brzini na 500 i 1000 metara. U toku rada na kamionu, tim stručnjaka kompanije Volvo Trucks pronašao je inovativne načine za spajanje tehnologije i dizajna.\n„To dokazuje da naš I-Shift menjač sa dvostrukim kvačilom ima ogroman potencijal i neće vas izneveriti u ekstremnim uslovima. Činjenica da kamion koji je oborio svetski rekord koristi isti menjač koji se nalazi na kamionima serije FH koji se serijski proizvode je nešto na šta smo zaista ponosni”, rekao je Klaes Nilson, predsednik i generalni direktor kompanije Volvo Trucks.\nUz prosečnu brzinu od 169 km/h i vreme od 21,29 sekundi, model The Iron Knight oborio je međunarodni rekord u brzini na 1000 metara pri startu iz mesta. Takođe je oborio isti rekord na razdaljini od 500 metara pri brzini od 131,29 km/h i uz vreme od 13,71 sekundi. Vožnja u kojoj je oboren rekord obavljena je na zatvorenoj probnoj stazi u severnoj Švedskoj i priznata je od strane međunarodnog auto-moto saveza (FIA).\n„Stručnjaci iz nekoliko različitih odeljenja kompanije Volvo Trucks blisko su sarađivali kako bi razvili kamion neprevaziđenih performansi. Osim pogonske grupe kompanije Volvo Trucks koja je najvažniji deo modela The Iron Knight, od početka do kraja smo ručno napravili kamion. Činjenica da smo uspeli da osvojimo ne samo jedan rekord, već dva potpuno je sjajna”, rekao je Olof Johanson, tehničar u kompaniji Volvo Trucks.\nZa volanom modela The Iron Knight bio je Boije Ovebrink koji ima više od 30 godina iskustva u trkama automobila i kamiona. On je prethodno oborio pet rekorda u brzini i bio je evropski šampion u trkama kamiona 1994. godine.\n„The Iron Knight kompanije Volvo Trucks može da se opiše samo jednom rečju: savršenstvo. Prelepog je izgleda i neprevaziđen je izvor energije kada se pritisne papučica gasa. Ovo je treći kamion koji je oborio rekord koji sam vozio i ne mogu da zamislim boljeg naslednika modela Wild Viking i Mean Green, rekao je Boije Ovebrink.\nVolvo kamioni: The Iron Knight i I-Shift sa dvostrukim kvačilom oborili su dva svetska rekorda u brzini was last modified: November 30th, 2016 by Goran Aničić\nPotpuno nova Opel Insignia Grand Sport


Premijera filma "Zaborav", 17. aprila\nNaslovna » Izlasci » Film » Premijera filma „Zaborav“, 17. aprila\nAh Neša 12. april 2013. Film Postavite komentar\nTom Kruz igra glavnu ulogu u filmu „Zaborav“, originalnom i inovativnom filmskom delu. Na spektakularnoj Zemlji budućnosti koja se razvila do neprepoznatljivosti, suočavanje jednog čoveka s prošlošću dovešće ga do puta iskupljenja i otkrića, dok se u isto vreme bude borio da sačuva čovečanstvo.\nOn živi i patrolira zadivljujućim nebom hiljadama metara iznad zemlje, ali će se njegovo bivstvovanje na nebu završiti kad spasi prelepu neznanku iz oborene letilice. Njen dolazak pokrenuće seriju događaja koji će ga naterati da preispita sve što zna, a sudbina čovečanstva pašće u njegove ruke.\nPored Kruza, uloge tumače i Morgan Frimen, Olga Kirilenko i Andrea Rajzboro. Reditelj ove akcione SF avanture je Džozef Kozinski. (danubeogradu.rs)\nTagovibioskopi cineplexx delta city dub film izlasci premijera sf vesti\nPrethodni Harley-Davidson motocikli ispred šoping centra „Ušće“\nSledeći Mikser House predstavlja The Masters


Olivier Rousteing ponovo pokreće Balmain couture liniju - Harper‘s Bazaar\nOlivier Rousteing ponovo pokreće Balmain couture liniju\nVisoka moda se vraća u poznatu modnu kuću.\nLista stvari koje je Olivier Rousteing postigao, tokom njegove karijere u modnoj kući Balmain je prilično dugačka i značajna: od visokoprofilnih saradnji sa H&M i Victoria’s Secret, dominiranja Instagramom, dobijanja titule jednog od najpoznatijeg dizajnera na svetu, do otvaranja butika u Los Anđelesu i makeup kolekcije za L’Oreal. Novi korak je malo drugačiji odnosu na prethodne, ali će sigurno doneti još veći uspeh modnoj kući.\nDizajner je otkrio da će uskoro “vratiti pariski DNK” brenda oživljavanjem couture linije, koju Balmain nije predstavljao još od januara 2003. godine, usled bankrota. Očekuje se da će se kuća pojaviti na couture kalendaru već sledećeg januara, zajedno sa brendovima poput Chanel i Dior. Međutim, još ništa nije zvanično otkriveno, niti potvrđeno.\nVesti o pokretanju couture linije ipak nisu “nikle” ni od kuda: u januari je Balmain lansirao večernju capusule kolekciju nazvanu “44 François Premier” – po ulici u Parizu u kome se nalazio originalni couture atelje Pierrea Balmaina. “Kako se i dalje nastavlja impresivni porast popularnosti Balmain modne kuće, kao i potražnja za komadima namenjenim za crveni tepih, shvatio sam da se jednim malim delom mogu fokusirati na jedinstvenu istoriju koju je Pierre Balmain ostavio sa nama”, rekao je dizajner, dodajući da je rad na couture kolekciji poput nekog “čišćenja palete”. “ To je šansa da se vratimo na same početke kuće, sa jedinim ciljem da kreiramo jedinstvene i izvanredne komade koji se u potpunosti razlikuju od pritiska revija i editorijala.”\nJeste li već primetili ovaj modni detalj u odevnim kombinacijama poznatih dama? Zašto ga i dalje ne posedujete vi?


Ekskluzivni intervju sa evrovizijskim predstavnicama - Hurricane (VIDEO)\nNaslovna Društvo Intervju Ekskluzivni intervju sa evrovizijskim predstavnicama – Hurricane (VIDEO)\nHurricane osvojile bačkopalanačku publiku u noćnom klubu "Kafanica"\nBAČKA PALANKA: U bašti noćnog kluba „Kafanica“ u Bačkoj Palanci, u subotu (05.06.), publika je sa oduševljenjem pozdravila atraktivne Uraganke, koje su svojim eksplozivnim nastupom svakoga ostavile bez daha.\nSanja Vučić (28), Ivana Nikolić (26) i Ksenija Knežević (25) su članice popularne grupe „Hurricane“, koja je pesmom „Loco Loco“ nastupila na 65. Pesmi Evrovizije i to pod rednim brojem 9, a zauzele su tek 15. mesto.\nSamo 7 minuta nakon spektakla Uraganki na Evroviziji, imale su preko 50.000 pregleda na Jutjubu.\nU Bačkoj Palanci imale su nastup u bašti noćnog kluba Kafanica, a pre nastupa, negde oko 20 časova ispred kluba obrelo se mnogo malih fanova sa roditeljima, koji su željno iščekivali susret sa Uragankama i fotografiju. Međutim, one nisu bile pristupačne za fotografisanje, samo su retki i snalažljivi uspeli da uhvate momenat za pamćenje.\nNastup je počeo pesmom „Loco Loco“, a publika je pevala u glas. Članice grupe „Hurricane“ bile su veoma energične na nastupu a pevale su i pesme mnogih grupa, poput Bjelog dugmeta i drugih.\nNastup grupe „Hurricane“ održan je na otvorenom, u noćnom klubu „Kafanica“ uz pridržavanje trenutnih epidemiloških mera.\nPročitaj: Peđa Medenica: Na čudan način sam postao popularan (VIDEO)\nPrethodni tekstVakcinacija u Bačkoj Palanci 1966. godine\nSledeći tekstNeprekidan niz uspeha


Za našu fabriku u Nišu, potrebno nam je više lica za poziciju:\nRad na proizvodnoj liniji u okviru proizvodnje na montaži u skladu sa definisanim standardima rada, instrukcijama bezbednosti i zdravlja na radu i 6S standarda.\nObavljanje poslova sortiranja poluproizvoda i gotovih proizvoda u skladu sa definisanim procedurama rada.\nObavljanje poslova vizuelne provere i testiranja poluproizvoda i gotovih proizvoda u skladu sa definisanim procedurama rada.\nIdentifikovanje devijacija u proizvodnji, procesnog i bezbednosnog karaktera i davanje predloga za njihovu korekciju.\nPoštovanje standarda bezbednosti i zdravlja na radu, interno definisanog 6S standarda.\nUkoliko ste zainteresovani za ovu poziciju, možete nam poslati Vašu biografiju ili predati svoju biografiju na kapiji naše fabrike u Nišu.\nObaveštavamo vas da će, ukoliko se prijavite na ovaj konkurs i pošaljete nam vašu radnu biografiju (CV), privredno društvo Johnson Electric doo Niš, sa registrovanim sedištem u Nišu – Crveni Krst, Vazduhoplovaca BB, u svojstvu rukovaoca podataka, obrađivati vaše lične podatke koje nam dostavite putem radne biografije ili na drugi način ili ih mi pribavimo u skladu sa zakonom (na primer, iz javno dostupnih izvora), a sve kako bismo mogli da donesemo odluku u vezi sa vašom prijavom za zaposlenje, kao i da sa vama komuniciramo u vezi sa tim. Ova obrada vaših ličnih podataka vršiće se u skladu sa svim relevantnim pravilima predviđenim važećim Zakonom o zaštiti podataka o ličnosti Republike Srbije.


Ministar Adrović se sastao sa ambasadorom Republike Austrije Milerom\nMinistar rada i socijalnog staranja Admir Adrović se sastao sa ambasadorom Republike Austrije u Crnoj Gori Karl Milerom\nObjavljeno: 13.06.2022. • 10:29 Autor: ministrarstvo rada i socijalnog staranja\nAustrija u kontinuitetu pruža podršku crnogorskim institucijama koje su nadležne za socijalnu politiku i politiku tržišta rada i raduje me pozitivno iskustvo koje se tiče saradnje naše dvije države, kao i dva resora,\nkazao je ministar Adrović prilikom susreta sa austrijskim ambasadorom u Crnoj Gori gdinom Milerom.\nU okviru nadležnosti ministarstva, bilateralna saradnja između Crne Gore i Republike Austrije uređena je Sporazumom o socijalnom osiguranju koji je stupio na snagu od 1. juna 2011. godine, a čija je primjena od strane sagovornika ocijenjena kao uspješna.\nMinistar Adrović je istakao da je primarni cilj Crne Gore pristupanje Evropskoj uniji i da je potrebno što prije preduzeti aktivnosti koje će rezultirati ispunjenjem završnih mjerila, kako bi Crna Gora postala dio Evropske unije.\nU ovom procesu podrška Austrije nam je posebno dragocjena. Dosadašnja saradnja Crne Gore i Republike Austrije nam je jako važna i mi težimo da je što više unaprijedimo, kroz konkretizaciju aktivnosti saradnje u budućem periodu,\nAmbasador Miler je izrazio zadovoljstvo saradnjom koju je do sada Republika Austrija ostvarila sa Crnom Gorom i saglasan je sa tim da se procesi ulaska Crne Gore u Evropsku uniju moraju ubrzati, te da će Austrija Crnoj Gori pružiti punu podršku u ostvarenju tog cilja.\nOcijenio je da je njegova glavna misija u Crnoj Gori upravo ta podrška i pružanje pomoći kako bi se proces ulaska u Evropsku uniju što prije realizovao. „Austrija je uvijek bila za politiku proširenja i od pristupa Zapadnog Balkana će svi imati koristi,\nistakao je ambasador Miler.\nAmabador je kazao da se ministarstva rada i socijalnog staranja u svim državama bore sa ekonomskim poteškoćama koje su izazvane krizom (pandemija Covid 19 i rat u Ukrajini), što uzrokuje probleme koji moraju biti riješeni.


RTCG - Radio Televizija Crne Gore - Nacionalni javni servis :: Hronika :: Zbog nereda na Cetinju prekršajne za još 10 osoba\n16. 09. 2021. 12:41 >> 12:51 1\nIz Uprave policije saopšteno je da su identifikovali još sedam osoba koje su 4. i 5. septembra na Cetinju na neprijavljenom javnom okupljanju narušavale javni red i mir, kao i tri osobe koje su 12. septembra na neprijavljenom javnom okupljanju uklonile zaštitnu ogradu. Policija je, kako su kazali, zbog nereda na Cetinju podnijela prekršajne prijave protiv tih 10 osoba.\n"Pripadnici policije su identifikovali sedam osoba koje su narušavale javni red mir na Cetinju 4. i 5. septembra na način što su uklonile zaštitnu ogradu i nakon toga kamenicama i raznim drugim predmetima gađali policijske službenike. Ova lica su se oglušila o izdata upozorenja i naređenja pripadnika policije i nastavila sa izazivanjem nereda", navodi se u saopštenju.\nO događaju je, kažu, obaviješten državni tužilac u Osnovnom državnom tužilaštvu Cetinju koji se izjasnio da se u radnjama ovih osoba ne stiču elementi krivičnih djela.\n"Cetinjska policija je protiv P.M. (34), J.D. (48), R.Č. (47), I.Đ. (58), B.G. (39), J.V. (64) i D.V. (34) svi iz Cetinja, podnijela prekršajne prijave zbog počinjenih prekršaja iz Zakona o javnom redu i miru", navodi se u saopštenju.\nIz policije dodaju da su identifkovane osobe koje su na neprijavljenom javnom okupljanju 12. septembra na Cetinju fizički uklonila zaštitnu ogradu.\nO svemu je, kako navode, obaviješten državni tužilac u Osnovnom državnom tužilaštvu u Cetinju koji se izjasnio da u radnjama tih lica nema elemenata krivičnih djela.\n"Protiv M.G. (38), R.V. (30) i B.Đ. (31) iz Cetinja, policija je podnijela prekršajne prijave zbog počinjenih prekršaja iz Zakona o javnom redu i miru", kazali su iz policije.\nPolicija je, kako se dodaje u saopštenju, identifikovala još 57 osoba koje su učestvovale u neredima na Cetinju i u toku su, kako su kazali, policijsko – tužilačke mjere i radnje u odnosu na ova lica o čemu će javnost biti blagovremeno obavještena.\nPodsjećajuo da su protiv četiri osobe već podnijete krivične prijave, protiv tri prekršajne prijave a za 12 osoba su izdati prekršajni nalozi.\n"Službenici Uprave policije u sradnji sa nadležnim tužilaštvom nastavljaju aktivnosti na identifikaciji počinilaca prekršaja i krivičnih djela izvršenih na neprijavljenim javnim okupljanima na Cetinju", zaključuje se u saopštenju Uprave policije.\nPodgoričanin uhapšen zbog proganjanja\nPronađeno skoro 400 kg duvana i 4 paketa alkoholnog pića\nPronađena prva laboratorija za uzgoj marihuane u zatvorenom


BOGAT PROGRAM PROSLAVE - Glas Podrinja\nMEDICINSKA ŠKOLA DR ANDRA JOVANOVIĆ U ŠAPCU\nUčenički parlament i Tim za Humanitarne aktivnosti Medicinske škole Dr Andra Jovanović prošlog ponedeljka obeležili su završetak akcije Pomoć Narodnoj kuhinji, sprovedene povodom proslave Dana škole\nUčenici i zaposleni Medicinske škole sakupili su namirnice, kao što su: ulje, brašno, testenine, pirinač i pasulj, a potom ih uručili Narodnoj kuhinji u Šapcu. U dogovoru sa Centrom za socijalni rad prikupljena pomoć predata je u prostorijama Predškolske ustanove na Letnjikovcu, u čijoj se centralnoj kuhinji i obavlja priprema obroka za korisnike narodne kuhinje.\nKoordinator Tima za humanitarne aktivnosti dr Verica Matović navela je da je pomenuta akcija trajala tri nedelje, zahvaljujući kojoj je sakupljeno preko 400 kg namirnica. “ Prikupljena pomoć nije velika, ali će se nastaviti u narednom periodu kroz razne akcije. Nadam se da će ova akcija podstaći i druge da slede naš primer, jer na ovaj način pomažemo našim sugrađanima. U toku je učešće u akcijama kao što su pomoć oboleloj učenici iz Šapca i prikupljanje pomoći za sanaciju štete nastale usled zemljotresa u Kraljevu i to Medicinskoj ili školi kojoj je ta pomoć neophodna.


Izvor: NoviMagazin.rs, 21.Maj.2019, 09:34\nSrbija je započela još jednu stratešku investiciju – gradnju nacionalnog magistralnog gasovoda od Bugarske do mađarske granice kojim će se dopremati gas i iz "Turskog toka", što će joj omogućiti sigurno snabdevanje gasom, rekao je ministar rudarstva i energetike Aleksandar Antić danas za RTS.\n"Srbija kroz ovaj projektom dobija sigurno snadbevanje gasom >> Pročitaj celu vest na sajtu NoviMagazin.rs << i rešava sve one rizike sa kojima smo se suočavali do sada. Srbija postaje tranzitna država kada je gas u pitanju, Srbija će od toga ostvarivati prihode i Srbija kroz ovo otvara mogućnost za dalji razvoj gasa. Ovo omogućava novu klasifikaciju, nove industrijske privredne zone, dalju reindustrijalizacije zemlje", istakao je Antić.\nDodao je da su radovi podeljeni na četiri deonice, koje će se cevima ispod reka - Crni Timok, Velike Morave, Dunava, Tamiša i Tise, uklopiti u trasu gasovoda.\nMinistar je kazao da su već počele konkretne aktivnosti na realizaciji tog projekta, odnosno na izgradnji gasovoda.\n"Prve količine cevi su počele da pristižu one su na trasi, tako da izvođači radova, među kojima je i jedan značajan broj domaćih kompanija realizuje taj projekt u skladu sa dinamikom i našim očekivanjima", objasnio je Antić.\nOn je rekao da ne očekuje da će biti problema u finansiranju izgradnje gasovoda jer 30 odsto sredstava obezbeđuju akcionari "Gastransa" - srpski "Srbijagas" i ruski "Gasprom", ostalo je projektno finasiranje.\n"Reč o jednom projektu koji je apsoplutno komercijalan, koji je zasnovan na zakupu kapaciteta tog gasovoda i takav projekat obezbeđuje pre svega da se iz trazitnih taksi taj gasovod i ta čitava investicija otplati", rekao je Antić.\nGovoreći o promeni ceni struje ministar je istakao da je to deo ozbiljne računice.\n"Za sada Elektroprivreda Srbije nije podnela nikakav zahtev. Mi imamo sa Svetskom bankom aranžman i obavezu da razmtramo sve te finansijske parametre koji će garantovati finansijsku održivost EPS-a i njihove performanse da mogu da investiraju, da održavaju sistem i slično, tako da mi svake godine sa Svetskom bankom imamo matematiku na osnovu koje se analizairaju svi ti ukupni parametri", rekao je Antić.\nB92: Cevi "Turskog toka" ići će ispod reka - Velike Morave, Dunava, Tamiša, Tise i Crnog Timoka\nBlic: Antić: "Turski tok" za sigurno snadbevanje gasom\nDanas: Antić: „Turski tok“ za sigurno snabdevanje gasom\nRadio Televizija Vojvodine: Antić: "Turski tok" budućnost Srbije